tripathysagar/odia_wiki huggingface dataset:
ଲୋନାପେଗସୋମାଟ୍ରୋପିନ  (ଇଂରାଜୀ ଭାଷାରେ ), ସ୍କାଇଟ୍ରୋଫା ଏହାର ବେପାର ନାମ, ହେଉଛି ଏକ ଔଷଧ ଯାହା ଅଭିବୃଦ୍ଧି ହରମୋନ ଅଭାବର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ୧ରୁ ୧୮ ବର୍ଷ ବୟସର ପିଲାମାନଙ୍କ ନିମନ୍ତେ ବ୍ୟବହୃତ ହୋଇପାରେ , ସପ୍ତାହରେ ଥରେ ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଗଣ୍ଠି ଯନ୍ତ୍ରଣା, କମ୍ ଥାଇରଏଡ ଏବଂ ଇଞ୍ଜେକସନ୍ ସ୍ଥାନରେ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, କର୍କଟ, ମଧୁମେହ, ଇଣ୍ଟାକ୍ରାନିଆଲ୍ ଉଚ୍ଚ ରକ୍ତଚାପ, ଫୁଲା, ଅଗ୍ନାଶୟ ପ୍ରଦାହ ଏବଂ ସ୍ଲିପ୍‌ଡ କ୍ୟାପିଟାଲ୍ ଫେମେରାଲ୍ ଏପିଫିସିସ ହୋଇପାରେ । ଏହା ଏକ ମାନବ ଅଭିବୃଦ୍ଧି ହରମୋନ୍  (ସୋମାଟ୍ରୋପିନ୍) ଯାହାକି ଦୀର୍ଘ ସମୟ ଧରି କାର୍ଯ୍ୟ କରିବା ପାଇଁ ବିକଶିତ ହୋଇଛି  ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୨ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଲୋନାପେଗସୋମାଟ୍ରୋପିନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଶିଶୁର ଓଜନ ଉପରେ ନିର୍ଭର କରି ଔଷଧ ଦିଆଯାଏ ଯାହା ନିମନ୍ତେ ସପ୍ତାହକୁ ୨୮୦୦ରୁ ୧୨,୩୦୦ ଡଲାର ଖର୍ଚ୍ଚ ହୋଇଥାଏ । ୨୦୨୨ ସୁଦ୍ଧା ଏହା ୟୁରୋପରେ ବ୍ୟବସାୟିକ ଭାବରେ ଉପଲବ୍ଧ ହୋଇନାହିଁ ।
ଅନୁରାଧା, ୧୯୮୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ରଘୁ ମିଶ୍ର ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ଶଶିଧର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବାସୁଦେବ ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ସୂର୍ଯ୍ୟ ମିଶ୍ର, ଜୟା ବି., ରୋଜା ରମଣୀ, ଶ୍ୟାମଳେନ୍ଦୁ ଭଟ୍ଟାଚାର୍ଯ୍ୟ, ନମ୍ରତା ଦାସ, ନରେନ୍ଦ୍ର ବେହେରା, ମାମିନା, ରାମଚନ୍ଦ୍ର ପ୍ରତିହାରୀ, ରଘୁ ମିଶ୍ର, ମମତା, ମୋହନ ରଥ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୂର୍ଯ୍ୟ ମିଶ୍ର ଜୟା ବି. ରୋଜା ରମଣୀ ଶ୍ୟାମଳେନ୍ଦୁ ଭଟ୍ଟାଚାର୍ଯ୍ୟ ନମ୍ରତା ଦାସ ନରେନ୍ଦ୍ର କୁମାର ବେହେରା ମାମିନା ରାମଚନ୍ଦ୍ର ପ୍ରତିହାରୀ ରଘୁ ମିଶ୍ର ମମତା ମୋହନ ରଥ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାସୁଦେବ ରଥ । ସୁରେନ୍ଦ୍ର ବିଦ୍ୟାଧର ଏହି କଥାଚିତ୍ରଟିର ଗୀତ ରଚନା କରିଥିଲେ । ରଘୁନାଥ ପ୍ରଧାନ ଆଦି କଣ୍ଠଶିଳ୍ପୀମାନେ କଥାଚିତ୍ରଟିରେ କଣ୍ଠଦାନ କରିଥିଲେ ।
କୋଲେଷ୍ଟିପୋଲ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ କୋଲେଷ୍ଟିଡ, ହେଉଛି ଏକ ଔଷଧ ଯାହା ଉଚ୍ଚ ରକ୍ତକୋଲେଷ୍ଟ୍ରେରଲ, ପିତ୍ତ ପ୍ରଣାଳୀ ଅବରୋଧ ଏବଂ ଯକୃତ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଯକୃତ ରୋଗରେ ଏହା ଗଲୁ କମାଇବା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ ସାଧାରଣ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ ହୁଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଚର୍ବି ଦ୍ରବଣୀୟ ଜୀବସାର ଅଭାବ ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ପିତ୍ତ ଅମ୍ଳ ସିକ୍ୱେଷ୍ଟ୍ରାଣ୍ଟ । ଏହା ଅନ୍ତନଳୀରେ ଥିବା ପିତ୍ତ ଅମ୍ଳକୁ ବାନ୍ଧେ ଏବଂ ପୁନଃ ଅବଶୋଷଣ ରୋକିଥାଏ । ଏହା ଯୋଗୁ ପିତ୍ତ ପରିମାଣ ହ୍ରାସ ହୋଇ ଯକୃତଦ୍ୱାରା କମ୍ କୋଲେଷ୍ଟେରୋଲ ତିଆରି ହୁଏ । ୧୯୭୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ କୋଲେଷ୍ଟିପୋଲକୁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏହି ଔଷଧର ୫ ଗ୍ରାମ ବିଶିଷ୍ଟ ୩୦ ମାତ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୧ ଡଲାର ଅଟେ ।
ଉମାଶଙ୍କର ପଣ୍ଡା (୧୯୩୧-୨୦୧୫) ଓଡ଼ିଶା ସାହିତ୍ୟ ଏକାଡେମୀଦ୍ୱାରା ପ୍ରଦତ୍ତ ସର୍ବୋଚ୍ଚ ପୁରସ୍କାର, ଅତିବଡ଼ୀ ଜଗନ୍ନାଥ ଦାସ ସମ୍ମାନ ଲାଭ କରିଥିବା ଜଣେ ଓଡ଼ିଆ ସାହିତ୍ୟିକ ଥିଲେ  । ବିଭିନ୍ନ ମୌଳିକ ସାହିତ୍ୟ ରଚନା ବ୍ୟତିତ, ସେ ଜଣେ ଅନୁବାଦକ ରୂପରେ ମଧ୍ୟ ପରିଚିତ । ପରିବାର ଉମାଶଙ୍କରଙ୍କର ସହଧର୍ମିଣୀ ଲୋକଜନନୀ ପଣ୍ଡା ସମ୍ବଲପୁରୀ ଭାଷାର ପ୍ରଥମ ସ୍ୱୀକୃତିପ୍ରାପ୍ତ ଗୀତିକାର ଥିଲେ ।
ଆଫିଆ ନୁସରାତ ବର୍ଷା  (ଜନ୍ମ: ୨୮ ଫେବୃଆରୀ ୧୯୯୧) ଜଣେ ବଙ୍ଗଳାଦେଶୀ ଚଳଚ୍ଚିତ୍ର ଅଭିନେତ୍ରୀ  । ସେ ଚଳଚ୍ଚିତ୍ରରେ ଅଭିନୟ ସ‌ହ ମଡେଲିଂ କରନ୍ତି ଏବଂ ଜଣେ ପ୍ରଯୋଜିକା ଭାବରେ ମଧ୍ୟ ଚଳଚ୍ଚିତ୍ର ନିର୍ମାଣ କରିଛନ୍ତି । ଜଣେ ମଡେଲ ଭାବରେ ପ୍ରଥମେ ବର୍ଷା ତାଙ୍କର ପେଷା ଆରମ୍ଭ କରିଥିଲେ ଏବଂ ପରେ ୨୦୧୦ରେ ତାଙ୍କର ପ୍ରଥମ ଅଭିନୀତ ଚଳଚ୍ଚିତ୍ର ମୁକ୍ତିଲାଭ କରିଥିଲା । ଇଫତାକର ଚୌଧୁରୀଙ୍କର ଚଳଚ୍ଚିତ୍ର ଖୋଜ୍: ଦ ସର୍ଚ୍ଚରେ ସେ ପ୍ରଥମେ ଅଭିନୟର ସୁଯୋଗ ପାଇଥିଲେ । ଏହି ଚଳଚ୍ଚିତ୍ରଟିରେ ତାଙ୍କ ସ‌ହ ନାୟକ ଭୂମିକାରେ ଜଣେ ନବାଗତ ନାୟକ ଅନନ୍ତ ଜଲିଲ୍ ଅଭିନୟ କରିଥିଲେ । ତାଙ୍କ ଅଭିନୀତ ଚଳଚ୍ଚିତ୍ର ମଧ୍ୟରେ ଖୋଜ୍, ହୃଦୟ ଭାଙ୍ଗେ ଢେଉ ଏବଂ ମୋଷ୍ଟ ୱେଲକମ୍ ଭଳି ବଡ଼ ବଡ଼ ବ୍ୟୟ ବ‌ହୁଳ ଚଳଚ୍ଚିତ୍ର ପାଇଁ ସେ ଅଧିକ ଲୋକପ୍ରିୟତା ପାଇଛନ୍ତି । ଗ୍ରାମୀଣଫୋନ୍‌ର ମୁଖ୍ୟ ବିଜ୍ଞାପନ ପ୍ରଚାରିକା ଭାବରେ ମଧ୍ୟ ବର୍ଷା କାର୍ଯ୍ୟ କରୁଛନ୍ତି । ମନସୁନ୍ ଫିଲ୍‌ସ୍ ନାମରେ ତାଙ୍କର ଏକ ପ୍ରଯୋଜନା ସଂସ୍ଥା ସେ ନିର୍ମାଣ କରିଥିଲେ । ଏହି ପ୍ରଯୋଜନା ସଂସ୍ଥାର ନିର୍ଦ୍ଦେଶକ ଭାବରେ ସେ କାର୍ଯ୍ୟ କରୁଛନ୍ତି । ତାଙ୍କର ପ୍ରଥମ ଚଳଚ୍ଚିତ୍ରର ନାୟକ ତ‌ଥା ସ‌ହ-ଅଭିନେତା ଅନନ୍ତ ଜଲିଲ୍‌ଙ୍କୁ ବର୍ଷା ୨୩ ସେପ୍ଟେମ୍ବର ୨୦୧୧ରେ ବିବାହ କରିଥିଲେ । ପ୍ରାରମ୍ଭିକ ଜୀବନ ଆଫିଆ ନୁରସତ ବର୍ଷା ୨୮ ଫେବୃଆରୀ ୧୯୯୧ରେ ବଙ୍ଗଳାଦେଶର ସିରାଜଗନିଠାରେ ଜନ୍ମଗ୍ରହଣ କରିଥିଲେ । ତାଙ୍କର ଚାରିଜଣ ଭାଇଭଉଣୀ ଅଛନ୍ତି । ବର୍ଷା ତାଙ୍କର ଜନ୍ମିତ ଗାଁ ସିରାଜଗନିରେ ଥିବା ବିଦ୍ୟାଳୟରେ ପାଠପଢ଼ା ଆରମ୍ଭ କରିଥିଲେ ଏବଂ ଏହାପରେ ସେଠାରେ ଥିବା ସ୍ଥାନୀୟ ମହାବିଦ୍ୟାଳୟରେ ପଢ଼ିଥିଲେ । ସେ ତାଙ୍କର ଛୋଟବେଳୁ ହିଁ ଗଣମାଧ୍ୟମ ପ୍ରତି ଆକର୍ଷିତ ହୋଇଥିଲେ ଏବଂ ସେଥିରେ କାର୍ଯ୍ୟ କରିବାର ଇଚ୍ଛା ରଖିଥିଲେ । ପରବର୍ତ୍ତୀ ସମୟରେ ଧିରେ ଧିରେ ସେ ଅଭିନୟ ଆଡ଼କୁ ଆକର୍ଷିତ ହୋଇଥିଲେ ଏବଂ ମଡେଲିଂରେ ଯୋଗ ଦେଇଥିଲେ । ବର୍ଷା କମ୍ପ୍ୟୁଟର ବିଜ୍ଞାନ ଏବଂ ସୂଚନା ପ୍ରଯୁକ୍ତି ବିଦ୍ୟାର ଛାତ୍ରୀ ଥିଲେ । ଅଭିନୟ ଜୀବନ ଆଫିଆ ନୁସରାତ ବର୍ଷା ତାଙ୍କର ପେଷା ପ୍ରଥମେ ମଡେଲିଂରୁ ଆରମ୍ଭ କରିଥିଏଲ । ଏହାପରେ ସେ ୨୦୧୦ରେ ତାଙ୍କର ପ୍ରଥମ ଚଳଚ୍ଚିତ୍ରରେ ଅଭିନୟର ସୁଯୋଗ ପାଇଥିଲେ । ଚଳଚ୍ଚିତ୍ର ଖୋଜ୍: ଦ ସର୍ଚ୍ଚରେ ସେ ପ୍ରଥମେ ନାୟିକା ଭାବରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ତାଙ୍କର ନାୟକ ଭୂମିକାରେ ଅଭିନୟ କରିଥିଲେ ନବାଗତ ଅନନ୍ତ ଜଲିଲ୍, ଯିଏକି ପରବର୍ତ୍ତୀ ସମୟରେ ବର୍ଷାଙ୍କୁ ବିବାହ କରିଥିଲେ । ଏହାପରେ ସେ ହୃଦୟ ଭାଙ୍ଗେ ଢେଉରେ ଅଭିନୟ କରିଥିଲେ । ୨୦୧୨ରେ ବର୍ଷା ଏବଂ ଅନନ୍ତଙ୍କର ଅଭିନୀତ କଥାଚିତ୍ର ମୋଷ୍ଟ ୱେଲ୍‌କମ୍ ଏକ ବଡ଼ ସଫଳତା ପାଇଥିଲେ । ଏହାପରେ ତାଙ୍କୁ ଅନେକ ବଡ଼ ବଡ଼ ବ୍ୟବସାୟ ଏବଂ ଉଦ୍ୟୋଗର ବିଜ୍ଞାପନରେ ସୁଯୋଗ ମିଳିଥିଲା । ବଙ୍ଗଳାଦେଶର ସବୁଠାରୁ ବଡ଼ ଟେଲିକମ୍ ସେବା ଯୋଗାଉଥିବା ଗ୍ରାମୀଣ ଫୋନ୍‌ର ବିଜ୍ଞାପନରେ ବର୍ଷାଙ୍କୁ ସୁଯୋଗ ମିଳିଥିଲା । ଏଥିସ‌ହ ସେ ଅନେକ ଦୂରଦର୍ଶନ ବିଜ୍ଞାପନରେ କାର୍ଯ୍ୟ କରୁଛନ୍ତି । ନିଶ୍ୱାର୍ଥ ଭଲବାଷୋ, ମୋଷ୍ଟ ୱେଲକମ୍ ୨, ସ୍ପିଡ୍ ଭଳି ଚଳଚ୍ଚିତ୍ରରେ ସେ ଅଭିନୟ କରିଥିଲେ । ବ୍ୟକ୍ତିଗତ ଜୀବନ ବର୍ଷାଙ୍କର ତାଙ୍କର ପ୍ରଥମ ଚଳଚ୍ଚିତ୍ରର ନାୟକ ତ‌ଥା ସ‌ହ ଅଭିନେତା ଅନନ୍ତ ଜଲିଲ୍‌ଙ୍କ ସ‌ହ ପ୍ରେମ ସମ୍ପର୍କ ଗଢ଼ି ଉଠିଥିଲା ଏବଂ ସେତେବେଳେ ଏହା ଅଧିକ ଚର୍ଚ୍ଚା ହୋଇଥିଲା । ପରବର୍ତ୍ତୀ ସମୟରେ ଉଭୟ ଏହାକୁ ସ୍ୱୀକାର କରିବା ସ‌ହ ୨୩ ସେପ୍ଟେମ୍ବର ୨୦୧୧ରେ ଉଭୟ ବିବାହ କରିଥିଲେ । ବର୍ତ୍ତମାନ ଉଭୟ ଉଭୟଙ୍କର ଅଭିନୟ କାର୍ଯ୍ୟରେ ବ୍ୟସ୍ତ ଅଛନ୍ତି ।
ମୀରା ମହାନ୍ତି  (ମୃତ୍ୟୁ: ୩୦ ଜୁନ ୨୦୨୨) ଜଣେ ଓଡ଼ିଆ କଥାଚିତ୍ର ଓ ମଞ୍ଚ ଅଭିନେତ୍ରୀ ଥିଲେ  । ସେ କଳାଶ୍ରୀ ଥିଏଟର୍‌, ଜନତା ରଙ୍ଗମଞ୍ଚ, ଅନ୍ନପୂର୍ଣ୍ଣା ଏ ଗ୍ରୁପ୍‌ ଓ ଏକାମ୍ର ଥିଏଟର୍‌ ଆଦିରେ କାର୍ଯ୍ୟ କରିବା ସହିତ ଯାଯାବର, ପ୍ରତିଧ୍ୱନୀ, ତ୍ରିନାଥ ମେଳା, ସୁବର୍ଣ୍ଣ ସୀତା, ସମ୍ପୂର୍ଣ୍ଣ ରାମାୟଣ ଆଦି କଥାଚିତ୍ରରେ କାର୍ଯ୍ୟ କରିଥିଲେ । ଅଭିନୟ ଜୀବନ ମୀରା ଷାଠିଏ ଦଶକରେ ବିଭିନ୍ନ ମଞ୍ଚରେ କାର୍ଯ୍ୟ କରିବା ଆରମ୍ଭ କରିଥିଲେ । ସେ କଟକର କଳାଶ୍ରୀ ଥିଏଟର୍, ଜନତା ରଙ୍ଗମଞ୍ଚ, ପୁରୀର ଅନ୍ନପୂର୍ଣ୍ଣା ଏ ଗ୍ରୁପ୍ ଓ ଭୁବନେଶ୍ୱରର ଏକାମ୍ର ଥିଏଟର୍ ଆଦିରେ କାର୍ଯ୍ୟ କରିଥିଲେ । ସେ ୧୯୭୫ ମସିହାରେ ଓଡ଼ିଆ କଥାଚିତ୍ର ଯାଯାବରରେ ଜୟୀରାମ ସାମଲ ସହ ମନ୍ଦାର ଭୂମିକାରେ ଅଭିନୟ କରିଥିଲେ । ପରେ ସେ ଅଭିନେତା ନିତ୍ୟାନନ୍ଦ ମିଶ୍ରଙ୍କ ସହ ପ୍ରତିଧ୍ୱନିରେ ଅଭିନୟ କରିଥିଲେ । ଏହା ବ୍ୟତୀତ ତ୍ରିନାଥ ମେଳା, ସୁବର୍ଣ୍ଣ ସୀତା, ରାମାୟଣ‌, ସମୟ ବଡ଼ ବଳବାନ, ଭୁଲି ହୁଏନା ଆଦି କଥାଚିତ୍ରରେ କାର୍ଯ୍ୟ କରିଥିଲେ । ଅଭିନୀତ କଥାଚିତ୍ର ଥିଏଟର୍‌ସ୍ କଳାଶ୍ରୀ ଥିଏଟର୍‌  (କଟକ) ଜନତା ରଙ୍ଗମଞ୍ଚ  (କଟକ) ଅନ୍ନପୂର୍ଣ୍ଣା ଏ ଗ୍ରୁପ୍‌  (ପୁରୀ) ଏକାମ୍ର ଥିଏଟର୍‌  (ଭୁବନେଶ୍ୱର) ବ୍ୟକ୍ତିଗତ ଜୀବନ ମୀରା ମଞ୍ଚରେ ଅଭିନୟ କରିବାବେଳେ ଜଣେ କଳାକାରଙ୍କ ସହିତ ସମ୍ପର୍କରେ ଥିଲେ  । ଉଭୟଙ୍କର ଗୋଟିଏ ପୁଅ ଥିଲା । ୨୦୨୨ ମସିହାର ଜୁନ ୩୦ ତାରିଖରେ ସେ ୭୨ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଡ୍ରେନାଲ୍ ଅଭାବ ହେଉଛି ଏକ ଅବସ୍ଥା ଯେଉଁଥିରେ ଆଡ୍ରେନାଲ୍ ଗ୍ରନ୍ଥିଗୁଡିକ ଯଥେଷ୍ଟ ପରିମାଣରେ ହରମୋନ୍ କର୍ଟିସୋଲ୍ ଏବଂ ସମ୍ଭାବ୍ୟ ଆଲଡୋଷ୍ଟେରନ୍ ଉତ୍ପାଦନ କରନ୍ତି ନାହିଁ  ଏହାର ଲକ୍ଷଣ ମୃଦୁରୁ ସାଂଘାତିକ ପର୍ଯ୍ୟନ୍ତ ଭିନ୍ନ ଭିନ୍ନ ଧରଣରହୁଏ । ଦୁର୍ବଳତା, ଥକାପଣ, ଛିଡ଼ା ହେବା ସମୟରେ ମୁଣ୍ଡ ହାଲୁକା ଲାଗିବା ଏବଂ ଚର୍ମ କଳା ହୋଇପାରେ  ଅଧିକ ଭୟଙ୍କର ଲକ୍ଷଣ ମଧ୍ୟରେ ନିମ୍ନ ରକ୍ତଚାପ ଏବଂ ଓଜନ ହ୍ରାସ ହୋଇପାରେ। [[ବାନ୍ତି]], ଉଦର ଯନ୍ତ୍ରଣା, ଥଣ୍ଡା ପ୍ରତି ଅସହିଷ୍ଣୁତା ଏବଂ ଲୁଣ ଲୋଭ ମଧ୍ୟ ହୋଇପାରେ  ରୋଗ ଜଟିଳ ହେଲେ ଏକ ଆଡ୍ରେନାଲ୍ ସଙ୍କଟ ହୋଇପାରେ  ଆଡ୍ରେନାଲ୍ ଅଭାବର କାରଣଗୁଡିକ ପ୍ରାଥମିକ, ମାଧ୍ୟମିକ ଏବଂ ତୃତୀୟକ ଶ୍ରେଣୀରେ ବିଭକ୍ତ କରାଯାଇଛି  ପ୍ରାଥମିକ କାରଣଗୁଡିକ ଆଡ୍ରେନାଲ୍ ଗ୍ରନ୍ଥି ରୋଗ ଯୋଗୁଁ ହୁଏ ଯେପରିକି [[ଆଡିସନ୍ ରୋଗ]], ଜନ୍ମଗତ ଆଡ୍ରେନାଲ୍ ହାଇପରପ୍ଲାସିଆ, ଆଡ୍ରେନାଲ୍ ରକ୍ତସ୍ରାବ, ଏବଂ କିଛି ଔଷଧ ଔଷଧ ଯୋଗୁ ମଧ୍ୟ ହୁଏ । ମାଧ୍ୟମିକ କାରଣରେ ମଧ୍ୟରେ ପିଟୁଇଟାରୀରୁ ଏସିଟିଏଚ ହ୍ରାସ ଯୋଗୁ ପାନହାଇପୋପିଟ୍ୟୁଟାରିଜିମ୍ ଏବଂ ଶେହାନ ସିଣ୍ଡ୍ରୋମ  <  " "    "  '  " "  -  " - " 93 ">   </ >  ଅନ୍ତର୍ଭୁକ୍ତ ହୁଏ  ତୃତୀୟକ କାରଣଗୁଡିକ ହାଇପୋଥାଲାମସ୍ରୁ ସିଆରଏଚ   ହ୍ରାସ ଏବଂ ମସ୍ତିଷ୍କ ଟ୍ୟୁମର୍ ଏବଂ ଦୀର୍ଘକାଳୀନ କର୍ଟିକୋଷ୍ଟେରଏଡ୍ ବ୍ୟବହାର ଅନ୍ତର୍ଭୁକ୍ତ ହୁଏ  ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ ରକ୍ତ ପରୀକ୍ଷାଦ୍ୱାରା ସୁନିଶ୍ଚିତ କରାଯାଏ। ଚିକିତ୍ସାରେ ସାଧାରଣତଃ ହାଇଡ୍ରୋକୋର୍ଟିସୋନ କିମ୍ବା [[ପ୍ରେଡନିସୋନ]]   ଦିଆଯାଇଥାଏ  ପ୍ରାଥମିକ ରୋଗରେ ଫ୍ଲୁଡ୍ରୋକୋର୍ଟିସୋନ ମଧ୍ୟ ଆବଶ୍ୟକ ହୁଏ । ସଂକ୍ରମଣ ଭଳି ଶାରୀରିକ ଚାପ ସମୟରେ ହାଇଡ୍ରୋକୋର୍ଟିସୋନ୍‌ର ଅଧିକ ମାତ୍ରା ଆବଶ୍ୟକ ହୁଏ ଏବଂ ଲୋକମାନେ ଅସୁସ୍ଥ ଅନୁଭବ କରିବା ମାତ୍ରେ ନିଜେ ଇଞ୍ଜେକ୍ସନ ଦେବାକୁ ଉପଦେଶ ଦିଆଯାଏ  ଚିକିତ୍ସାର ଫଳାଫଳ ପ୍ରାୟତଃ ଭଲ ଅଟେ। ପ୍ରାଥମିକ ଆଡ୍ରେନାଲ୍ ଅଭାବ ପ୍ରତି ୧00,000 ଲୋକଙ୍କ ମଧ୍ୟରୁ ପ୍ରାୟ ୫ଜଣଙ୍କୁ ପ୍ରଭାବିତ କରିଥାଏ  ମାଧ୍ୟମିକ ଆଡ୍ରେନାଲ୍ ଅଭାବ ପ୍ରତି ୧00,000 ଲୋକଙ୍କ ଉପରେ ପ୍ରାୟ ୨୨ ଜଣଙ୍କୁ ପ୍ରଭାବିତ କରିଥାଏ  ମହିଳାମାନେ ପୁରୁଷଙ୍କ ତୁଳନାରେ ଦୁଇ ଗୁଣ ଅଧିକ ପ୍ରଭାବିତ ହୁଅନ୍ତି। ଥୋମାସ ଆଡିସନ ସନ ୧୮୫୫ରେ ଏହି ରୋଗ ବିଷୟ ପ୍ରଥମେ ବର୍ଣ୍ଣନା କରିଥିଲେ ।
ହାମିଦା ବାନୁ ଜଣେ ଭାରତୀୟ ଆଥଲେଟ୍ । ସେ ୧୯୮୨ ମସିହାର ଏସୀୟ କ୍ରୀଡ଼ାରେ ୪ ୪୦୦ ମିଟର ରିଲେ ରେସ୍‌ରେ ରୌପ୍ୟ ପଦକ ଜିତିଥିଲେ ।
ଡାଲବାଭାନସିନ, ଅନ୍ୟମାନଙ୍କ ମଧ୍ୟରେ ଡାଲଭାନ୍ସ ବେପାର ନାମ, ହେଉଛି ଏକ ଆଣ୍ଟିବାୟୋଟିକ୍ ଯାହା ଜୀବାଣୁ କୃତ ଚର୍ମ ସଂକ୍ରମଣ ଓ ମେଥିସିଲିନ୍-ପ୍ରତିରୋଧୀ ଷ୍ଟାଫିଲୋକୋକସ୍ ଆରିଅସ୍  ଦ୍ୱାରା ସୃଷ୍ଟି ହୋଇଥିବା ସଂକ୍ରମଣର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ଏହା ଏକ ଶିରାରେ ଇଞ୍ଜେକସନ ଆକାରରେ ସପ୍ତାହରେ ଗୋଟିଏ ବା ଏକ ସପ୍ତାହ ବ୍ୟବଧାନରେ ଦୁଇଟି ମାତ୍ରା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା, ରାସ, ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଣ୍ଟିବାୟୋଟିକ ସଂପୃକ୍ତ କୋଲାଇଟିସ୍, କୋଷ୍ଠକାଠିନ୍ୟ ଏବଂ ସ୍ୱଳ୍ପ ଶ୍ୱେତ ରକ୍ତ କଣିକା ହୋଇପାରେ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନରେ ବ୍ୟବହାର ନିରାପଦ କି ନୁହେଁ ତାହା ଅସ୍ପଷ୍ଟ ରହିଛି। ଏହା ଭାନକୋମାଇସିନ ସହିତ ଲାଇପୋଗ୍ଲାଇକୋପେପ୍ଟାଇଡ ଶ୍ରେଣୀର ଔଷଧ ଅଟେ । ୨୦୧୪ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୫ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡାଲବାଭାନସିନ ଅନୁମୋଦିତ ହୋଇଥିଲେ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଔଷଧର ଏକ ଅନୁକ୍ରମର  (କୋର୍ଷ) ମୂଲ୍ୟ ପ୍ରାୟ ୪୮୦୦ ଡଲାର ଅଟେ ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୧୭୦୦ ପାଉଣ୍ଡ  ।
ସତନାମ ସିଂ ଭମରା ଭାରତର ମୁଖ୍ୟ ବାସ୍କେଟବଲ ଖେଳାଳି ଅଟନ୍ତି ଯିଏ, ଆମେରିକାର  "ରାଷ୍ଟ୍ରୀୟ ବାସ୍କେଟବଲ ଆସୋସିଏସନ"   ରେ ୨୫ ଜୁନ ୨୦୧୫ ମସିହାରେ ଚୟନ ହୋଇଥିଲେ । ସେଠାରେ ଏହି ପ୍ରତିଷ୍ଠା ଟିମରେ ବଛା ଯାଇଥିବା ପ୍ରଥମ ଖିଲାଡ଼ୀ  "ସିଂ ଭମରା"  ଅଟନ୍ତି । ତାଙ୍କର ଜନ୍ମ ୧୦ ଡିସେମ୍ବର ୧୯୯୫ ମସିହାରେ ଭାରତ, ପଞ୍ଜାବ ରାଜ୍ୟର ଜିଲ୍ଲା ବରନାଲାର ବଲ୍ଲୋ ଗ୍ରାମରେ ହୋଇଥିଲା । ଶ୍ରୀ ଭମରାଙ୍କ ଉଚ୍ଚତା ୭ ଫୁଟ ୨ ଇଞ୍ଚ ଏବଂ ଓଜନ ୧୩୨ . ଅଟେ । ସିଂ ୨୦୧୦ ମସିହାରେ ଆମେରିକା ଚାଲିଗଲେ । ୨୦୧୪-୧୫ ମସିହାରେ ଆଇ.ଏମ.ଜି ଏକାଡେମୀ ତରଫରୁ   ଖେଳି ୨୦ ମିନିଟରେ ପ୍ରତି ଗେମ ଔସତ ୯.୨ ପଏଣ୍ଟ, ୮.୪ ରିବୋଣ୍ଡ, ୨.୨ ବ୍ଲୋକ୍ ବନେଇଥିଲେ । ଜୀବନୀ ସତନାମ ସିଂ ଭମରାଙ୍କ ଜନ୍ମ ଭାରତୀୟ ପଞ୍ଜାବର ବଲ୍ଲୋ ଗ୍ରାମର ଏକ ସିଖ୍ ପରିବାରରେ ହୋଇଥିଲା । ତାଙ୍କ ପିତା  "ଶ୍ରୀ ବାଲବୀର ସିଂ"  ଗ୍ରାମ ଭିତରେ ଜଣେ ବହୁ ଡେଙ୍ଗା ଲୋକ ଥିଲେ । ତାଙ୍କର ଏହି ଡେଙ୍ଗା ପଣ ସଭିଙ୍କୁ ବାସ୍କେଟବଲ ଖେଳିବା ଲାଗି ଅନୁପ୍ରେରିତ କରୁଥିଲା ।  "ବାଲବୀର"  ନିଜ ଗ୍ରାମର ମୁଖିଆ ଥିଲେ । ସେ ବିବାହିତ ଥିଲେ ଏବଂ ତାଙ୍କର ୩ଟି ସନ୍ତାନ ଥିଲେ । ଦ୍ୱିତୀୟ ସନ୍ତାନ ହେଉଛନ୍ତି  "ସତନାମ ସିଂ"  ।  "ବାଲବୀର"  ୨ ଏକଡ଼ ଜମିରେ ଏବଂ ଅଟା ଚକିରେ କାମ କରୁଥିବା ଜଣେ ଶ୍ରମିକ ଅଟନ୍ତି । ଭମରାଙ୍କ ଶରୀର ଅତିଶୀଘ୍ର ବଢୁଥିବା ଲମ୍ବାକୁ ସମସ୍ତ ଗ୍ରାମର ଲୋକମାନେ ପରଖି ନେଇଥିଲେ । ୯ ବର୍ଷ ବୟସରେ ହିଁ ସେ  (୬ ଫୁଟ ୨ ଇଞ୍ଚ) ଲମ୍ବା ହୋଇ ଯାଇଥିଲେ  । ଏହାକୁ ଦେଖି ପରିବାର ଲୋକମାନେ ତାଙ୍କୁ  "ଲୁଧିଆନା" ର ଲୁଧିଆନା ବାସ୍କେଟବଲ ଏକାଡେମୀରେ ପ୍ରବେଶ କରାଇଥିଲେ । କ୍ୟାରିଅର ଏପ୍ରିଲ ୨୦୧୫ ମସିହାରେ ଭମରା ପାଇଁ କୌଣସି ଏକାଡେମୀ ସ୍କଲାରସିପ ଗ୍ରହଣ ନକରି, ୨୦୧୫ ଏନବିଏ ଡ୍ରାଫ୍ଟ  , ପାଇଁ ବଛା ଯାଇଥିଲେ ଯେତେବେଳେ ତାଙ୍କୁ ଖେଳିବା ପାଇଁ ଅନ୍ୟ କୌଣସି ସ୍କଲାରସିପ ପ୍ରାପ୍ତ ନଥିଲା । ଏହାପରେ ସେ ଏହିପରି ଏକ ପ୍ରତିଷ୍ଠା ଖେଳ ସଂସ୍ଥାନରେ ଚୟନ ପ୍ରାପ୍ତ କରୁଥିବା ପ୍ରଥମ ଭାରତୀୟ ଖେଳାଳୀ ବନିଗଲେ । ଯିଏ ବୀଣା କୌଣସି କଲେଜ କିମ୍ବା ବିଦେଶ ଖେଳାଳୀର ପରିଚୟ ଏହି ଚୟନ ସଫଳତା ଗ୍ରହଣ କରି ପାରିଥିଲେ । ଅନ୍ତର ରାଷ୍ଟ୍ରୀୟ ଉପଲବ୍ଧି ସେ ଭାରତୀୟ ରାଷ୍ଟ୍ରୀୟ ବାସ୍କେଟବଲ ଟିମର  ୨୦୧୧ ଫିଫା ଚାମ୍ପିୟାନସିପ     (୨୦୧୩ ଫିଫା ଏସିଆନ ଚାମ୍ପିୟାନସିପ)ରେ ଭାରତର ପ୍ରତିନିଧିତ୍ୱ କରିଥିଲେ  ।
ସ୍ଥାନାନ୍ତରିତ ମାଢ଼ି  (ଇଂରାଜୀ ଭାଷାରେ ବା ) କୁହାଯାଏ ଯେତେବେଳେ ମାଢ଼ି ହାଡ଼ର କଣ୍ଡାଇଲ ଟେମ୍ପୋରାଲ ଅସ୍ଥିଠାରୁ ବିସ୍ଥାପିତ ହୋଇଥାଏ  । ଏହାର ଲକ୍ଷଣ ମଧ୍ୟରେ ପାଟି ବନ୍ଦ କରିବାରେ ଅକ୍ଷମତା, କଥା ହେବା ସମସ୍ୟା, ଚୋବେଇବା ସମସ୍ୟା ଏବଂ କାନ ସାମ୍ନାରେ ଯନ୍ତ୍ରଣା ଅନୁଭବ ହୋଇପାରେ । ଉଭୟ ପାର୍ଶ୍ୱର ଗଣ୍ଠି, ଗୋଟିଏ ପାର୍ଶ୍ୱ ଅପେକ୍ଷା ଅଧିକ ପ୍ରଭାବିତ ହୁଏ । ଏହା ସ‌ହିତ ଅସ୍ଥି ଭଗ୍ନ, ବାହ୍ୟ ଶ୍ରବଣ ନଳୀରେ ଆଘାତ, ଏବଂ କ୍ରାନିଆଲ୍ ସ୍ନାୟୁ ଆଘାତପ୍ରାପ୍ତ ହୋଇ ଜଟିଳ ହୋଇପାରେ । ଏହାର କାରଣ ମଧ୍ୟରେ ଶାରୀରିକ ଆଘାତ, ଅତ୍ୟଧିକ ହାଇ ମାରିବା ସମୟରେ ପାଟି ଅତ୍ୟଧିକ ଖୋଲିବା ଏବଂ କନେକ୍ଟିଭ୍ ତନ୍ତୁ ବ୍ୟାଧି ଭଳି ଅନ୍ତର୍ନିହିତ ଗଠନ ଜନିତ ସମସ୍ୟା ହେତୁ ହୋଇପାରେ । ଦାନ୍ତହାନୀ ଏହାର ବିପଦ କାରଣ ହୋଇପାରେ । ରୋଗ ନିର୍ଣ୍ଣୟ ପ୍ରାୟତଃ ଲକ୍ଷଣ ଉପରେ ଆଧାରିତ, ଯଦିଓ ମେଡିକାଲ ଇମେଜିଙ୍ଗଦ୍ୱାରା ସମର୍ଥିତ ହୋଇପାରେ । ଏହାର ବିବିଧ ପ୍ରକାର ସନ୍ଧିଚ୍ୟୁତ ମଧ୍ୟରେ ଅଗ୍ରବର୍ତ୍ତୀ, ପଶ୍ଚାତ୍‌ବର୍ତ୍ତୀ, ଉର୍ଦ୍ଧ୍ୱସ୍ଥ, ବାହ୍ୟ ପାର୍ଶ୍ୱସ୍ଥ ହୋଇପାରେ । ସାଧାରଣତଃ ଏହା  'ବନ୍ଦ ପୁନଃସ୍ଥାପନ'  ସହିତ ଚିକିତ୍ସା କରାଯାଇପାରେ । ଏହା ହୁଏତ ସ୍ଥାନୀୟ ନିଶ୍ଚେତକ, ପ୍ରଶାନ୍ତିକରଣ କିମ୍ବା ମାଂସପେଶୀ ଆରାମ ଆବଶ୍ୟକ କରିପାରନ୍ତି  ଗଣ୍ଠି ପୁନସ୍ଥାପନ ନିମନ୍ତ ତଳ ମୋଲାର ଦାନ୍ତ ଉପରେ ବୁଢ଼ା ଅଙ୍ଗୁଳିଦ୍ୱାରା ନିମ୍ନ ଚାପ ପ୍ରୟୋଗ କରି ହାତଦ୍ୱାରା ପଛକୁ ଠେଲି ଦିଆଯାଏ । ଯଦି ସ୍ଥାନାନ୍ତର ଦୀର୍ଘ ଦିନ ଧରି ରହିଆସିଛି, ତେବେ ଅସ୍ତ୍ରୋପଚାର ଆବଶ୍ୟକ ହୋଇପାରେ । ବାରମ୍ବାର ସମସ୍ୟା ହେଲେ ବିଶେଷଜ୍ଞ ସାହାଯ୍ୟରେ ବଟୁଲିନମ୍ ଟକ୍ସିନ୍ ଇଞ୍ଜେକ୍ସନ ଦିଆଯାଇପାରେ । ସ୍ଥାନାନ୍ତରିତ ମାଢ଼ି ପ୍ରତିବର୍ଷ ୧୦,୦୦୦ ଲୋକଙ୍କ ମଧ୍ୟରୁ ପାଇଁ ପ୍ରାୟ ୨ରୁ ୩ ଜଣଙ୍କୁ ଏବଂ କୌଣସି ସମୟରେ ଜନସଂଖ୍ୟାର ପ୍ରାୟ ୫%କୁ ପ୍ରଭାବିତ କରିଥାଏ । ଖ୍ରୀ:ପୂ: ୧୫୦୦ରୁ ଗଣ୍ଠି ପୁନଃସ୍ଥାପନ ପ୍ରଣାଳୀ ବିଦ୍ୟମାନ ଥିବା ଲିପିବଦ୍ଧ ହୋଇଛି।
ବାୟୁସେନାର ସେନାଧ୍ୟକ୍ଷ ଶାଲିଜା ଧାମି ଭାରତୀୟ ବାୟୁସେନାର ଜଣେ ଅଧିକାରୀ ଅଟନ୍ତି । ସେ ବାୟୁସେନାର ପ୍ରଥମ ମହିଳା ଅଧିକାରୀ ଯିଏ ସ୍ଥାୟୀ ଆୟୋଗ ଗ୍ରହଣ କରିଥିଲେ ଏବଂ ଫ୍ଲାଇଟ କମାଣ୍ଡର ହୋଇଥିବା ପ୍ରଥମ ମହିଳା ଅଟନ୍ତି । ସେ ଫ୍ରଣ୍ଟ ଲାଇନ୍ ଯୁଦ୍ଧ ୟୁନିଟରେ ମନୋନୀତ ହୋଇଥିବା ପ୍ରଥମ ମହିଳା ବାୟୁସେନା ଅଧିକାରୀ ଅଟନ୍ତି । ନୃତ୍ତି ସେ ପଞ୍ଜାବର ଲୁଧିଆନାରେ ଜନ୍ମଗ୍ରହଣ କରିଥିଲେ । ଧାମି ଇଲେକ୍ଟ୍ରୋନିକ୍ସ ଏବଂ କମ୍ୟୁନିକେସନ୍ସରେ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି । ତାଙ୍କର ପ୍ରଥମ ସୋଲୋ ଫ୍ଲାଇଟ ୨୦୦୩ ମସିହାରେ -32 ଦୀପକରେ ହୋଇଥିଲା । ସେ ୨୦ ଡିସେମ୍ବର ୨୦୦୩ ମସିହାରେ ଏକ ସ୍ୱଳ୍ପ ସେବା ଆୟୋଗରେ ବାୟୁସେନାରେ ଜଣେ ଉଡାଣ ଅଫିସର ଭାବରେ ନିଯୁକ୍ତ ହୋଇଥିଲେ ଏବଂ ତାଙ୍କୁ ୨୦ ଡିସେମ୍ବର ୨୦୦୫ ମସିହାରେ ବିମାନ ସହକାରୀ ସେନାଧ୍ୟକ୍ଷ ଏବଂ ୨୦ ଡିସେମ୍ବର ୨୦୦୯ ମସିହାରେ ଅଶ୍ୱାରୋହୀ ସୈନ୍ୟଦଳର ନେତା ଭାବରେ ପଦୋନ୍ନତି ଦିଆଯାଇଥିଲା । ୨୦ ଡିସେମ୍ବର ୨୦୧୬ ମସିହାରେ ପଦୋନ୍ନତି ପ୍ରାପ୍ତ ଉଡାଣ କମାଣ୍ଡର, ଧାମି ଅଗଷ୍ଟ ୨୦୧୯ ମସିହାରେ ଫ୍ଲାଇଟ କମାଣ୍ଡର ହୋଇଥିଲେ । ସେ ଭାରତର ପ୍ରଥମ ମହିଳା ଅଧିକାରୀ ଥିଲା । ସେ ହିନ୍ଦନ ବାୟୁସେନା ଷ୍ଟେସନରେ ଥିବା ଚେତକ ହେଲିକପ୍ଟର ୟୁନିଟର ଫ୍ଲାଇଟ କମାଣ୍ଡର ଅଟନ୍ତି । ସେ ମଧ୍ୟ ଚେତକ ଏବଂ ଚିତା ହେଲିକପ୍ଟର ପାଇଁ ବାୟୁସେନାର ପ୍ରଥମ ମହିଳା ଉଡ଼ାଣ ପ୍ରଶିକ୍ଷକ ଥିଲେ । ୧୮ ଡିସେମ୍ବର ୨୦୧୮ ମସିହାରେ, ଧାମି ସ୍ଥାୟୀ ଆୟୋଗ ପାଇଥିବା ଭାରତୀୟ ବାୟୁସେନାର ପ୍ରଥମ ମହିଳା ଅଧିକାରୀ ଅଟନ୍ତି ।
ଭଣତା କବିମାନେ ଗୋଟିଏ କବିତା ଶେଷ କରିବାପରେ , ସେ ନିଜେ ଏହି କବିତାର ରଚୟିତା ବୋଲି ନିଜ ନାମ ଟିକୁ କାବ୍ଯ ଛନ୍ଦରେ ଉଲ୍ଲେଖ କରିଥାନ୍ତି । ଭଣିବା ଅର୍ଥ କହିବା , ଏଥିରୁ ଭଣତା ଶବ୍ଦ ଆସି ଅଛି ସବୁ ପ୍ରାଚୀନ ଓ ରିତି ଯୁଗର କବିମାନେ ଏହି ପ୍ରଥା ଅନୁସରଣ କରିଥାନ୍ତି । ଉଦାହରଣ ସ୍ୱରୂପ : ଭକ୍ତ ସାଲବେଗଙ୍କ ପ୍ରତ୍ୟେକ ରଚନା ଶେଷରେ ସାଲବେଗଙ୍କ ନାମ ଉଲ୍ଲେଖ ଥାଏ କହଇ ସାଲବେଗ ..... ନିର୍ମାଲ୍ୟ କାହୁଁ ହେବ .... ଧିକ ଧିକ ଆମ ଜୀବନକୁ । କେଣେ ଘେନି ଯାଉଚ୍ଛା ଜଗନ୍ନାଥଙ୍କୁ ........ " । ଏହିପରି ସଦାନନ୍ଦ କବି ସୂର୍ଯ୍ୟ ବ୍ରହ୍ମାଙ୍କ ଲେଖାରେ  " କହଇ କବି ସୂର୍ଯ୍ୟ .........ବ୍ରହ୍ମା ହୋଇ ଅଧୈର୍ଯ୍ୟ ......"  ଏହିପରି ଦେଖିବାକୁ ମିଳେ ।
ନଗେନ୍ଦ୍ର କୁମାର ପ୍ରଧାନ  (ଜନ୍ମ: ୧ ଡିସେମ୍ବର ୧୯୫୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ନଗେନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର ଏବଂ ମନ୍ତ୍ରୀ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୦, ୨୦୦୦ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୪ ମସିହାରେ ସେ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନଗେନ୍ଦ୍ର କୁମାର ପ୍ରଧାନ ୧୯୫୨ ମସିହାର ଡିସେମ୍ବର ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରଭାକର ପ୍ରଧାନ ଓ ପତ୍ନୀଙ୍କ ନାମ ଶୋଭାମୟୀ ଦେହୁରୀ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ନଗେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି ଏବଂ ପୂର୍ବରୁ ସେ ଜନତା ଦଳ ଓ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ୨୦୧୪ ଭାରତୀୟ ସାଧାରଣ ନିର୍ବାଚନରେ ନଗେନ୍ଦ୍ର ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ ୧୬ ଲୋକ ସଭାକୁ ନିର୍ବଚିତ ହୋଇଥିଲେ । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୯,୧୧୩ ଖଣ୍ଡ ଭୋଟ ପାଇ ୩ୟ ସ୍ଥାନରେ ଥିଲେ ଏବଂ ବିଜେପି ପ୍ରାର୍ଥୀ ଧର୍ମେନ୍ଦ୍ର ପ୍ରଧାନଙ୍କ ଠାରୁ ୫,୦୩,୦୪୯ ଖଣ୍ଡ ଭୋଟରେ ପରାସ୍ତ ହୋଇଥିଲେ ।
ଝୁମ୍ପୁରା, ଭାରତୀୟ ରାଜ୍ୟ ଓଡ଼ିଶାର କେନ୍ଦୁଝର ଜିଲ୍ଲାର ଏକ ପଞ୍ଚାୟତ ଓ ବ୍ଲକ ଅଟେ । ଏହା ଜିଲ୍ଲାର ବ୍ୟସ୍ତତମ ବଜାର ଅଟେ । ଭୌଗୋଳିକ ଅବସ୍ଥିତି ଝୁମପୁରର ଭୌଗୋଳିକ ଅବସ୍ଥିତି 21.866  85.557  ଠାରେ । ଜନସଂଖ୍ୟା ଝୁମପୁରର ଲୋକ ସଂଖ୍ୟା ୨୦୦୧ ଜନଗଣନା ଅନୁସାରେ ୫୨୬୫ ଥିଲା । ଏଥି ମଧ୍ୟରୁ ପୁରୁଷ ସଂଖ୍ୟା ୫୨% ହେଇଥିବାବେଳେ ମହିଳା ସଂଖ୍ୟା ୪୮% ଥିଲା । ଏହାର ଶତକଡା ୧୩ ଭାଗ ୬ ବର୍ଷରୁ କମ୍ ବୟସର ଥିଲେ । ସାକ୍ଷରତା ହାର ୬୮% ଥିଲା , ଯାହା ଭାରତର ସେ ସମୟର ହାରଠାରୁ ଅଧିକ ରହିଥିଲା । ୨୦୧୧ ଜନଗଣନା ସମୟରେ ଏହି ସହରର ଲୋକ ସଂଖ୍ୟା ବୃଦ୍ଧି ଘଟି ୬୦୬୪ ହେଇଥିଲା । ଏଠି ମଧ୍ୟରୁ ପୁରୁଷ ସଂଖ୍ୟା ୩୧୫୩ ହେଇଥିବା ବେଳେ ମହିଳା ସଂଖ୍ୟା ୨୯୧୧ ଥିଲା ଓ ୬ ବର୍ଷରୁ କମ ସଂଖ୍ୟା ୧୨.୮୦% ରହିଥିଲା । ସାକ୍ଷରତା ହାରରେ ମଧ୍ୟ ଉନ୍ନତି ଘଟି ତାହା ୮୨.୭୩ ହେଇଥିଲା ଯାହା ଜାତୀୟ ହାରଠାରୁ ଅଧିକ । ଏଠାରେ ୧୩୨୩ଟି ପରିବାର ରହୁଥିବାର ଗଣନା କରାଯାଇଥିଲା । ଏହି ଜନସଂଖ୍ୟା ଭିତର ୩୯.୩୬% ମୁସଲିମ ଥିଲେ । କିଛି ସଂଖ୍ୟାରେ ଶିଖ ଓ ଖ୍ରୀଷ୍ଟିୟାନ ଥିଲେ ମଧ୍ୟ ବାକି ସମସ୍ତେ ହିନ୍ଦୁ ଥିଲେ ।
ଆଲେକ୍ଟିନିବ, ଏକ ବେପାର ନମ ଆଲେକ୍ସିନା, ହେଉଛି ଏକ ଔଷଧ ଯାହା ଅଣ-କୋଷିକା ଫୁସଫୁସ କର୍କଟ   ର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଉନ୍ନତ ରୋଗ ପାଇଁ ବ୍ୟବହୃତ ହୁଏ ଯାହାକୁ ଆନାପ୍ଲାଷ୍ଟିକ୍ ଲିମ୍ଫୋମା କିନାସ୍   ପଜିଟିଭ୍ କୁହାଯାଏ । ଏହା ପାଟିରେ ଦିଆଯାଏ । ।ଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା, କୋଷ୍ଠକାଠିନ୍ୟ, ଫୁଲା, ମାଂସପେଶୀ ଯନ୍ତ୍ରଣା ଏବଂ ନିମ୍ନ ଲୋହିତ ରକ୍ତ କଣିକା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ନିମୋନିଆ, ବୃକ୍‌କ ସମସ୍ୟା ଏବଂ ରାବଡୋମାୟୋଲାଇସିସ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ଟାଇରୋସିନ୍ କାଇନେଜ ଇନହିବିଟର ଯାହା ଏଏଲକେ  କୁ ଅବରୋଧ କରିଥାଏ । ଆଲେକ୍ଟିନିବ ୨୦୧୪ ମସିହାରେ ଜାପାନରେ, ୨୦୧୫ରେ ଆମେରିକାରେ ଏବଂ ୨୦୧୭ରେ ୟୁରୋପରେ ଅନୁମୋଦିତ ହୋଇଥିଲା। ଯୁକ୍ତରାଜ୍ୟରେ ୪ ସପ୍ତାହ ଖର୍ଚ୍ଚର ମୂଲ୍ୟ ୨୦୨୧ସୁଦ୍ଧା ଏହାର ମୂଲ୍ୟ ପ୍ରାୟ   ୫,୦୦୦ ଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ପ୍ରାୟ ୧୬,୦୦୦ ଡଲାର ଅଟେ ।
ଯତିରାଜ ପ୍ରହରାଜ  (୧୬ ଜୁନ ୧୯୧୭ - ୨୧ ନଭେମ୍ବର ୧୯୭୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ଯତିରାଜ ପ୍ରହରାଜ ୧୯୧୭ ମସିହାର ଜୁନ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲକ୍ଷ୍ମୀ ଚରଣ ବିଦ୍ୟାଲୌକର ପ୍ରହରାଜ ଓ ପତ୍ନୀଙ୍କ ନାମ ଲଳିତା ପ୍ରହରାଜ । ରାଜନୈତିକ ଜୀବନ ଯତିରାଜ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଯତିରାଜ ୧୯୭୯ ମସିହାର ନଭେମ୍ବର ୨୧ ତାରିଖରେ ୬୨ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ମୋଗାମୁଲିଜୁମାବ  (ଇଂରାଜୀ ଭାଷାରେ ), ପୋଟେଲିଜିଓ ଏହାର ବିକ୍ରୟ ନାମ, ଏକ ଔଷଧ ଯାହା ମାଇକୋସିସ୍ ଫଙ୍ଗୋଏଡସ୍ ଏବଂ ସେଜାରୀ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଯେତେବେଳେ ଅନ୍ୟ ଚିକିତ୍ସା ଫଳପ୍ରଦ ହୁଏ ନାହିଁ ସେତେବେଳେ ଏହା ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ନିମୋନିଆ, ଜ୍ୱର ଏବଂ ସେଲ୍ୟୁଲାଇଟିସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଷ୍ଟିଭେନ୍ସ-ଜନସନ ସିଣ୍ଡ୍ରୋମ, ସେପ୍ସିସ, ନିମୋନାଇଟିସ୍, ମାୟୋକାର୍ଡ଼ାଇଟିସ ଏବଂ ପଲିମାୟୋସାଇଟିସ ଅନ୍ତର୍ଭୁକ୍ତ ହୋଇପାରେ। । ଗର୍ଭାବସ୍ଥାରେ ବ୍ୟବହାର ଲେ ଶିଶୁର କ୍ଷତି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଶ୍ୱେତ ରକ୍ତ କୋଷରେ ମିଳୁଥିବା କେମୋକାଇନ୍ ରିସେପ୍ଟର ୪  ( 4) ସହିତ ସଂଯୁକ୍ତ ହୋଇଥାଏ  । ୨୦୧୮ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ମୋଗାମୁଲିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ୫ ମିଗ୍ରାର ମୂଲ୍ୟ ୧୩୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୨୦୦ ଡଲାର ଅଟେ ।
ଢଗ ଢମାଳି  (ଅଞ୍ଚଳ ବିଶେଷରେ ଢେଗ ଓ ସମ୍ବଲପୁରୀରେ ଢେଙ୍ଗ, ଢେଙ୍ଗା ଓ ଢଗ ବୋଲି ମଧ୍ୟ ଜଣା) ଓଡ଼ିଆରେ ବ୍ୟବହୃତ ଉପଦେଶ ଓ ଅନୁଭବପୂର୍ଣ୍ଣ ବଚନ ଥିବା ପଦ୍ୟରେ ଲିଖିତ  "ଢଗ"  ଓ ବ୍ଯଙ୍ଗୋକ୍ତିକୁ ନେଇ ରଚିତ  "ଢମାଳି" କୁ ନେଇ ତିଆରି । ଢଗରେ ପଦମାନଙ୍କ ଶେଷ ଅକ୍ଷର ମେଳ ହେଉଥିବା ବେଳେ ଓ ଢମାଳିରେ ଅକ୍ଷର ମେଳ ହୁଏନାହିଁ । ଉଭୟ ଢଗ ଓ ଢମାଳି ମୁଖ ନିଃସୃତ ଲୋକକଥା ଏବଂ ରୂଢି, ଗଦ୍ୟ/ପଦ, କାବ୍ୟାଂଶ, ଲୋକଗୀତ ଆଦିର ଅଂଶବିଶେଷ । ଏଥିରେ ବ୍ୟାବହାରିକ, ସାମାଜିକ, ସାଂସ୍କୃତିକ ତଥା ଉପଦେଶ ଆଦି ରହିଥାଏ । ଢଗ ଢମାଳିକୁ ଲିପିବଦ୍ଧ କରିବାରେ ଗୋପାଳ ପ୍ରହରାଜ ପ୍ରଥମ ବୋଲି ରାଧାରମଣ ପଣ୍ଡା ପ୍ରହରାଜ ପରିକ୍ରମାରେ ଉଲ୍ଲେଖ କରିଥିଲେ । ପ୍ରକାରଭେଦ ଢଗ ଢମାଳିକୁ ସାଧାରଣତଃ ସାତୋଟି ବିଚାରଧାରା ଯଥା ବ୍ୟକ୍ତିଗତ, ସାହିତ୍ୟିକ, ବ୍ୟାବହାରିକ, ଧାର୍ମିକ, ସାଂସ୍କୃତିକ, ଔପଚାରିକ ଏବଂ ସଜ୍ଞାନାତ୍ମକ ଭାବେ ଉଲ୍ଲିଖିତ କରାଯାଇପାରେ । ଉଦାହରଣ ବ୍ୟାବହାରିକ ଅରକ୍ଷିତକୁ ଦଇବ ସାହା ଅଳ୍ପ ବିଦ୍ୟା ଭୟଙ୍କରୀ - କୌଣସି ବିଷୟରେ ଅଳ୍ପକିଛି ଜାଣି ପ୍ରୟୋଗ କଲେ, ଭୟଙ୍କର ପରିଣାମ ମିଳେ । ଏଣୁ ମାଇଲେ ଗୋହତ୍ୟା, ତେଣୁ ମାଇଲେ ବ୍ରହ୍ମହତ୍ୟା କଟକ ଚିନ୍ତା ବାଇମୁଣ୍ଡିକି ଧାର୍ମିକ ଅତି ଗର୍ବେ ହତ ଲଙ୍କା ମର୍ତ୍ତ୍ୟମଣ୍ଡଳେ ଦେହ ବୋହି, ଦେବତା ହେଲେ ବି ମରଇ ରଖେ ହରି ମାରେ କିଏ, ମାରେ ହରି ରଖେ କିଏ କିମ୍ବଦନ୍ତୀ ତଥା ଉପାଖ୍ୟାନ କୀଚକ ବାହୁବଳେ ବିରାଟ ରାଜା ନରେ ବା ଗୁଞ୍ଜରେ, ଅଶ୍ୱତ୍ଥମା ହତ ଭୀମବଳ କୁନ୍ତିକୁ ଜଣା ଲୋକକଥା ଅକାଳେ ଗୋଦରି କଲା ବେଉସା ,ଲାଭ ଖାଇଗଲା ଚୁଟିଆ ମୁଷା - ବ୍ୟବସାୟ ବାବଦରେ କିଛି ନ ଜାଣି ହଠାତ୍‌ ବ୍ୟବସାୟ କରି କ୍ଷତି ସହିବା । ଅତି ଅଲାଜୁକ ନାଚିଯାଏ, ଅତି ପୋଡ଼ାମୁହାଁ ଗୀତଗାଏ - ନିଜର ଭୁଲକୁ ଠିକ୍‌ ବୋଲି ଦର୍ଶାଇ ଆନନ୍ଦିତ ହେବା ।
ଗ୍ରେଗୋରୀ ପାଞ୍ଜି ଅନୁସାରେ ୧୧ ଅକ୍ଟୋବର ବର୍ଷର ୨୮୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୮୫ତମ  । ବର୍ଷ ଶେଷ ହେବା ପାଇଁ ଆଉ ୮୧ ଦିନ ବାକି ଅଛି ।
ହର୍ପିସ ଲେବିଆଲିସ  (ଇଂରାଜୀ ଭାଷାରେ , ଅନ୍ୟ ନାମ ) ରୋଗ ହର୍ପିସ ସିମ୍ପ୍ଲେକ୍ସ ଭୁତାଣୁ   ସଂକ୍ରମଣ ଯୋଗୁ ହୁଏ ଓ ମୁଖ୍ୟତଃ ଓଠରେ ଏହି ରୋଗ ହୁଏ  । ଏଥିରେ ଜ୍ୱଳନ ଯନ୍ତ୍ରଣା ହେବା ପରେ ଫୋଟକା   ବା ଘାଆ   ଦେଖାଯାଏ । ପ୍ରଥମ ରୋଗ ଆକ୍ରମଣରେ ଜ୍ୱର, ତଣ୍ଟି ଘାଆ ଓ ଲସିକା ଗ୍ରନ୍ଥି ବୃଦ୍ଧି ହୁଏ । ଏହି ରାସ୍ ସାଧାରଣତଃ ୧୦ ଦିନ ଭିତରେ ଭଲ ହୋଇଯାଏ କିନ୍ତୁ ଫେସିଆଲ ସ୍ନାୟୁ   ମଧ୍ୟରେ ଏହି ଭୁତାଣୁ ସୁଶୁପ୍ତ   ଅବସ୍ଥାରେ ରହିଥାଏ । ଭୁତାଣୁ ସମୟକ୍ରମେ ଆଉ ଥରେ ସକ୍ରିୟ ହୋଇ ପାଟି ଓ ଓଠରେ ଘାଆ ସୃଷ୍ଟି କରିପାରନ୍ତି । ହର୍ପିସ ସିମ୍ପ୍ଲେକ୍ସ ଭୁତାଣୁ ଟାଇପ ୧  ( 1) ବା  ( -1) ଯୋଗୁ ମୁଖ୍ୟତଃ ଏହି ରୋଗ ହୁଏ ଓ ବେଳେ ବେଳେ ହର୍ପିସ ସିମ୍ପ୍ଲେକ୍ସ ଭୁତାଣୁ ଟାଇପ ୨  ( 2) ବା  ( -2) ଯୋଗୁ ହୁଏ  । ଏହି ସଂକ୍ରମଣ ଅଣ‌ଯୌନ ସଂସ୍ପର୍ଶରୁ ହୁଏ । ସୂର୍ଯ୍ୟାଲୋକ  , ଜ୍ୱର, ମାନସିକ ଚାପ   ଓ ଋତୁସ୍ରାବ ଯୋଗୁ ଏହି ରୋଗ ଟ୍ରିଗର ହୋଇପାରେ । ଯୌନାଙ୍ଗ   ସଂସ୍ପର୍ଶରୁ ଯୌନାଙ୍ଗ ହର୍ପିସ   ରୋଗ ହୋଇପାରେ । ଲକ୍ଷଣ ଦେଖି ରୋଗ ଚିହ୍ନଟ କରାଯାଏ ଓ ନିର୍ଦ୍ଦିଷ୍ଟ ଟେଷ୍ଟ କରି ନିଧାର୍ଯ୍ୟ କରାଯାଏ । ସଂକ୍ରମିତ ବ୍ୟକ୍ତିର ବ୍ୟକ୍ତିଗତ ଜିନିଷ ନ ଛୁଇଁଲେ ବା ବ୍ୟବ‌ହାର ନ କଲେ ଓ ଚୁମ୍ବନ ନଦେଲେ ଏହି ରୋଗ ପ୍ରତିରୋଧ କରିହୁଏ । ଜିଙ୍କ ଅକ୍ସାଇଡ  , ନିଶ୍ଚେତକ   ଓ ଆଣ୍ଟିଭାଇରାଲ କ୍ରିମ   ବ୍ୟବ‌ହାର କଲେ କିଛି ପରିମାଣର ଲକ୍ଷଣ କମିଯାଏ । ଆଣ୍ଟିଭାଇରାଲ ଔଷଧ ଦେଲେ ପୁନଃପୌନିକ ଆକ୍ରମଣ କମିଯାଏ । ବର୍ଷକୁ ପ୍ରତି ଏକ ହଜାର ଲୋକରେ ପ୍ରାୟ ୨.୫ଜଣ ଏହି ରୋଗରେ ଆକ୍ରାନ୍ତ ହୁଅନ୍ତି । ଥରେ ରୋଗ ହୋଇଗଲେ ଆଉ ଥରେ ଏହି ରୋଗ ୩୩% ଲୋକଙ୍କୁ ହୁଏ । କୋଡ଼ିଏ ବର୍ଷ ବୟସ ତଳେ ପ୍ରାୟ ଏହି ରୋଗ ହୁଏ । ବର୍ଷକୁ ପ୍ରାୟ ୩ ଥର ହୁଏ । ସମୟ କ୍ରମେ ଏହି ଆକ୍ରମଣ ହାର କମିଯାଏ ।
ଦାନ୍ତକାଠି ଗଛର ଡାଳରୁ ତିଆରି ଏକ ଦାନ୍ତଘଷା ଉପକରଣ । ଏଥିରେ ଜୀବାଣୁମାରକ ଗୁଣ ଥାଏ । ବ୍ୟବ‌ହାର ହେଉଥିବା ଡାଳ ନାନାଦି ଗଛର ଡାଳରୁ ଦାନ୍ତକାଠି ତିଆରି କରାଯାଇପାରିବ । ଯଦିଓ ଅନେକ ଗଛରୁ ଦାନ୍ତକାଠି ତିଆରି କରାଯାଏ ତେବେ କେତେକ ଗଛର ଜୈବ-ରାସାୟିନିକ ଉପାଦାନ ଥିବା ହେତୁ ତାହା ଦାନ୍ତକାଠି ନିମନ୍ତେ ଅଧିକ ଉପ୍ୟୋଗୀ ହୋଇଥାଏ ।
ତାଳଚେର ତାପଜ ବିଦ୍ୟୁତ କେନ୍ଦ୍ର ବା ତାଳଚେର ଥର୍ମାଲ୍‍ ଓଡ଼ିଶାରେ ବର୍ତ୍ତମାନ ଚାଲୁଥିବା ତାପଜ ବିଦ୍ୟୁତ କେନ୍ଦ୍ର ମାନଂକ ଭିତରେ ସର୍ବ ପୁରାତନ ତାପଜ ବିଦ୍ୟୁତ କେନ୍ଦ୍ର ଅଟେ । ଏହା ଭାରତ ସର୍ବ ବୃହତ ବିଦ୍ୟୁତ୍ ତଥା ମହାରତ୍ନ କମ୍ପାନୀ  "ଏନ୍ ‍‍‍ଟିପିସି "ର ଏକ ଅଂଶ ଅଟେ । ଅନୁଗୋଳ ଜିଲ୍ଲା ତାଳଚେର ନିକଟରେ ଏହା ଅବସ୍ଥିତ । ଇତିହାସ ୧୯୬୪ ମସିହା ଜାନୁଯାରୀ ୫ ତାରିଖରେ ଭାରତର ତତ୍କାଳୀନ ପ୍ରଧାନମନ୍ତ୍ରୀ ଜବାହରଲାଲ ନେହେରୁ ଏହାର ଶିଳାନ୍ୟାସ କରିଥିଲେ ଏବଂ ୭ ଫେବୃୟାରୀ ୧୯୬୮ ମସିହାରେ ପ୍ରଧାନ ମନ୍ତ୍ରୀ ଇନ୍ଦିରା ଗାନ୍ଧୀଙ୍କଦ୍ୱାରା ଏହାର ପ୍ରଥମ ୟୁନିଟ୍ ସିଙ୍କ୍ରୋନାଇଜେସନ୍ ବା ବିଦ୍ୟୁତ୍ ଉତ୍ପାଦନକ୍ଷମ ହୋଇଥିଲା । ସେତେବେଳେ ଏହା ଓଡ଼ିଶା ରାଜ୍ୟ ବିଦ୍ୟୁତ ବୋର୍ଡ ଅଧୀନରେ ଥିଲା । ସେତେବେଳେ ଏହା ଓଡ଼ିଶା ରାଜ୍ୟ ବିଦ୍ୟୁତ ବୋର୍ଡ ଅଧୀନରେ ଥିଲା । ପରେ ପରେ ଏହି ବିଦ୍ୟୁତ କେଂଦ୍ରରେ ଆଉ ପାଂଚଟି ୟୁନିଟ୍ ଯୋଡି ହୋଇଥିଲା । ୧୯୯୫ ମସିହା ଜୁନ ୩ ତାରିଖରେ ଓଡ଼ିଶା ସରକାର ଏହି ବିଦ୍ୟୁତ କେଂଦ୍ରକୁ ଭାରତ ସରକାରଙ୍କ ଉପକ୍ରମ ଏନ୍‍‍ଟିପିସିକୁ ହସ୍ତାନ୍ତର କରିଦେଇଥିଲେ  ବିଦ୍ୟୁତ୍ ଉତ୍ପାଦନ କ୍ଷମତା ଏହି ତାପଜ ବିଦ୍ୟୁତ କେନ୍ଦ୍ରର କ୍ଷମତା ୪୬୦ ମେଗାଓ୍ବାଟ । ଏଥିରେ ୬ଟି ୟୁନିଟ ରହିଛି ।
ଦେବାଶିଷ ସାମନ୍ତରାୟ  (ଜନ୍ମ:୧୪ ଫେବୃଆରୀ ୧୯୭୫) ଜଣେ ଓଡ଼ିଆ ଗାଳ୍ପିକ ଓ ଔପନ୍ୟାସିକ  । ସେ ପର୍ବ, ଭିନ୍ନସ୍ୱର, ସତମୁହଁ, ରାହା, ଛକିଶୂନ, ପ୍ରତିବିମ୍ବ ଭଳି ଗଳ୍ପ ଏବଂ ଏପଟେ ସେପଟେ, ବିନ୍ଦୁରୁ ବୃତ୍ତ ଭଳି ଉପନ୍ୟାସ ରଚନ କରିଛନ୍ତି । ବାଲ୍ୟଜୀବନ ଓ ଶିକ୍ଷା ଦେବାଶିଷ, ନୟାଗଡ଼ ଜିଲ୍ଲାର ରଣପୁରଅନ୍ତର୍ଗତ ଅଡାଲ ଗ୍ରାମରେ ଜନ୍ମଗ୍ରହଣ କରିଥିଲେ । ଅଡାଲ ଶଙ୍କର୍ଷଣ ବିଦ୍ୟାଳୟରୁ ୧୯୯୦ମସିହାରେ ମାଟ୍ରିକ ଓ କଣ୍ଟାବାଡ଼ସ୍ଥିତ ରମାମଣୀ ମହାବିଦ୍ୟାଳୟରେ +୨ବିଜ୍ଞାନ ପଢ଼ିଥିଲେ । ତାପରେ ନୟାଗଡ଼ ମହାବିଦ୍ୟାଳୟରୁ +୩ବିଜ୍ଞାନ ଓ କଲିକତାରୁ ଚାଟାର୍ଡ ଆକାଉଣ୍ଟାନ୍ସି ପଢ଼ିଥିଲେ । କଟକର ଏକ ଚାଟାର୍ଡ ଆକାଉଣ୍ଟାନ୍ସି ସଂସ୍ଥାରୁ ସେ ଚାକିରି ଜୀବନ ଆରମ୍ଭ କରିଥିଲେ । ସାହିତ୍ୟ ସର୍ଜନା ମା 'ଙ୍କଠାରୁ ଗପ ଶୁଣି ସେ ସାହିତ୍ୟ ପଢ଼ିବା, ଲେଖିବା ପ୍ରତି ଆକର୍ଷିତ ହୋଇଥିଲେ । ନୟାଗଡ଼ କଲେଜ ମୁଖପତ୍ର  'ରୁକ୍ଷୀ' ରେ ତାଙ୍କ ପ୍ରଥମ କବିତା  'ବୋଉ'  ପ୍ରକାଶିତ ହୋଇଥିଲା ।  'ପୁଅ'  ଥିଲା ତାଙ୍କର ପ୍ରଥମ ପ୍ରକାଶିତ କ୍ଷୁଦ୍ରଗଳ୍ପ । ଏହି ଗପ ତାଙ୍କୁ ପାଠକୀୟ ପରିଚିତି ଆଣି ଦେଇଥିଲା ।
ମା କାନ୍ଦେ ଆଜି ପୁଅଟେ ପାଇଁ, ୨୦୦୨ରେ ମୁକ୍ତିଲାଭ କରିଥିବା ବଙ୍ଗଳା କଥାଚିତ୍ର, ଏହା ଓଡ଼ିଆ ଭାଷାରେ ଡବିଂ କରାଯାଇଥିଲା । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଧ୍ରୁବ ରଣା । ସ୍ନେହାଶୀଷ ଚକ୍ରବର୍ତ୍ତୀ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ସଲିଲ୍ ମିତ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅନୁପ୍ ସେନ୍‌ଗୁପ୍ତା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ପ୍ରସନ୍ନଜିତ୍ ଚାଟାର୍ଜୀ, ରଚନା ବାନାର୍ଜୀ, ଲକେଟ୍, ତାପସ ପାଲ୍, ପ୍ରିୟା ସେନ୍‌ଗୁପ୍ତା, ଦୀପଙ୍କର ଦେ, ଅନୁରାଧା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ପ୍ରସନ୍ନଜିତ୍ ଚାଟାର୍ଜୀ ରଚନା ବାନାର୍ଜୀ ଲକେଟ୍ ତାପସ ପାଲ୍ ପ୍ରିୟା ସେନ୍‌ଗୁପ୍ତା ଦୀପଙ୍କର ଦେ ଅନୁରାଧା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଶୋକ ଭଦ୍ରା । ପୂର୍ଣ୍ଣେନ୍ଦୁ ଦାସ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ଟି. ସୌରୀ, ଇରା ମହାନ୍ତି, ଶୁଭାଶୀଷ, ଶୈଳଭାମା ମହାପାତ୍ର, ଅରବିନ୍ଦ ମୁଦିଲୁ ଓ ସଞ୍ଜୁକ୍ତା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଦୂର ଦିଗନ୍ତ, ୧୯୯୧ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଶାନ୍ତନୁ ମିଶ୍ର । ଏହି ଚଳଚ୍ଚିତ୍ର ପାଇଁ ନିର୍ଦ୍ଦେଶକ ଶାନ୍ତନୁ ମିଶ୍ର ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲେ । ଅଶ୍ରୁମୋଚନ ମହାନ୍ତି, ପୃଥ୍ୱୀରାଜ ମିଶ୍ର, ବୀଣା ସିଂହ, ଜୟା ବି. ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ପାଗଳ କରିଚୁ ତୁ, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ର‌ୱାଲ । ଏସ୍ ନରସିଂହ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଶ୍ରୀକାନ୍ତ ଗୌତମ ଚଳଚ୍ଚିତ୍ରଟିର ସଂଳାପ ଏବଂ ଗୀତଗୁଡ଼ିକ ରଚନା କରିଥିଲେ । ନିର୍ଦ୍ଦେଶକ ସୁଶାନ୍ତ ମଣି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବିକାଶ ଦାସ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ ଏବଂ ରିୟା ଦେ । ମିହିର ଦାସ, ସିଦ୍ଧାନ୍ତ ମହାପାତ୍ର, ପ୍ରିୟଙ୍କା ମହାପାତ୍ର, ବିଜୟ ମହାନ୍ତି, ହରିହର ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଅମ୍ଳାନ ଦାସ ରିୟା ଦେ ମିହିର ଦାସ ପ୍ରିୟଙ୍କା ମହାପାତ୍ର ବିଜୟ ମହାନ୍ତି ସିଦ୍ଧାନ୍ତ ମହାପାତ୍ର ସାତ୍ୟକି ମିଶ୍ର ବିକାଶ ଦାସ ହରିହର ମହାପାତ୍ର କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । ଶ୍ରୀକାନ୍ତ ଗୌତମ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଉଦିତ ନାରାୟଣ, ବିନୋଦ ରାଠୋଡ଼, ନମିତା ଅଗ୍ର‌ୱାଲ, ଦିବ୍ୟା ଦାସ, କୁମାର ସାନୁ ଆଦି କଳାକାରମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ନିଉରୋସିଫିଲିସ ରୋଗରେ ସିଫିଲିସ ରୋଗର ଜୀବାଣୁଦ୍ୱାରା କେନ୍ଦ୍ରୀୟ ସ୍ନାୟୁ ମଣ୍ଡଳ ସଂକ୍ରମିତ ହୋଇଥାଏ । ଏହା ସଂକ୍ରମଣ ପରେ ଯେକୌଣସି ସମୟରେ ରୋଗ ଆରମ୍ଭ ହୋଇପାରେ। ଏହା ଲକ୍ଷଣ ବିହୀନ ହୋଇପାରେ, କିମ୍ବା ମେନିଞ୍ଜାଇଟିସ୍, ଷ୍ଟ୍ରୋକ୍ ଲକ୍ଷଣ, ପାରେସିସ କିମ୍ବା ଟେବିସ ଡର୍ସାଲିସ ହୋଇପାରେ । ମେନିଞ୍ଜାଇଟିସ ରୋଗରେ ମୁଣ୍ଡବିନ୍ଧା, କଠିନ ବେକ ଏବଂ ବାନ୍ତି ହୁଏ । ସାଧାରଣ ପାରେସିସ୍ ହୋଇଥିଲେ ବ୍ୟକ୍ତିତ୍ୱର ପରିବର୍ତ୍ତନ,ଭ୍ରାନ୍ତି ଏବଂ କମ୍ପନ ସୃଷ୍ଟି ହୋଇଥାଏ । ଟେବିସ ଡର୍ସାଲିସ ରୋଗରେ ଖରାପ ସମନ୍ୱୟ, ଅସ୍ଥିରତା, ମୂତ୍ରାଶୟ ସମସ୍ୟା ଏବଂ ଆଖିର ଅସ୍ୱାଭାବିକ ଚଳନ ହୋଇପାରେ । ଟ୍ରେପୋନେମା ପାଲିଡମ୍ ଜୀବାଣୁ ସଂକ୍ରମଣ ଯୋଗୁ ଏହି ରୋଗ ହୁଏ । ଏଚ୍.ଆଇ.ଭି. ସଂକ୍ରମିତ ଲୋକର ଏହି ରୋଗ ସଂଭାବନା ଅଧିକ ଥାଏ । ଲମ୍ବର ପଙ୍କଚର କରି ସି.ଏସ୍.ଏଫ୍.ରେ ବିଶ୍ଳେଷଣ କରାଯାଏ । ସିଏସଏଫ ନେଇ ଭିଡିଆରଏଲ ପରୀକ୍ଷା ଫଳ ଯୁକ୍ତାତ୍ମକ ହେଲେ ଏହି ରୋଗ ନିଶ୍ଚିତ କରାଯାଇଥାଏ, ତଥାପି ଏକ ନକାରାତ୍ମକ ପରୀକ୍ଷା ଡୋଜ୍ ଏହାକୁ ଏଡ଼ାଇ ଦିଏ ନାହିଁ  ବେଳେ ବେଳେ ଫ୍ଲୋରିସେଣ୍ଟ ଟ୍ରେପୋନେମାଲ ଆଣ୍ଟିବଡି ଆବସର୍ପସନ  ପରୀକ୍ଷା କରାଯାଏ । ନ୍ୟୁରୋସାଇଫିଲିସର ଚିକିତ୍ସାରେ ସାଧାରଣତଃ ୩ରୁ ୪ନିୟୁତ ୟୁନିଟ ଶିରାଭ୍ୟନ୍ତର ପେନିସିଲିନ୍ ଜି ଦିଆଯାଏ ଓ ଏହା ପ୍ରତି ଚାରି ଘଣ୍ଟାରେ ଥରେ ୧୦ରୁ ୧୪ ଦିନ ପର୍ଯ୍ୟନ୍ତ ଦିଆଯାଏ  ଅନ୍ୟ ପକ୍ଷରେ ପ୍ରୋବେନେସିଡ ସ‌ହିତ ମାଂସପେଶୀରେ ପେନିସିଲିନ୍ ଇଞ୍ଜେକସନ ମଧ୍ୟ ପ୍ରତିଦିନ ଥରେ ଦିଆଯାଇପାରେ  ପେନିସିଲିନ୍ ପ୍ରତି ଆଲର୍ଜି ଥଲେ ସେଫଟ୍ରାଇଆକ୍ସୋନ ବ୍ୟବହାର କରାଯାଇପାରେ  ଶିଘ୍ର ଚିକିତ୍ସା କଲେ ଫଳାଫଳ ସାଧାରଣତଃ ଭଲ ଅଟେ  ନ୍ୟୁରୋସାଇଫିଲିସ୍ ଏକ ବିରଳ ରୋଗ । ଯୁକ୍ତରାଷ୍ଟ୍ରରେ ପ୍ରାୟ ୨% ଲୋକଙ୍କର ପ୍ରାରମ୍ଭିକ ସିଫିଲିସ୍ ଅବସ୍ଥାରେ ନ୍ୟୁରୋସିଫିଲିସ୍ ହୋଇଥାଏ । ଆଫ୍ରିକାର କିଛି ଭାଗରେ ସାଧାରଣ ଜନସଂଖ୍ୟାର ପ୍ରାୟ ୨% ପ୍ରଭାବିତ ହୋଇଥାଆନ୍ତି । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି  ଆଣ୍ଟିବାୟୋଟିକ୍ ଉପଲବ୍ଧ ହେବା ପୂର୍ବରୁ ସିଫିଲିସ୍ ରୋଗୀଙ୍କ ମଧ୍ୟରୁ ପ୍ରାୟ ୩୦% ନ୍ୟୁରୋସିଫିଲିସ୍ ରୋଗୀ ଥିଲେ।
କଟକ ୱେଡ୍ସ୍ ସମ୍ବଲପୁର, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରମେଶ ବାରିକ ଓ କେ. ତମନ୍ନା । ଜିତେନ୍ଦ୍ର ପ୍ରଧାନ ଓ ଜିତେନ୍ଦ୍ର ଦାଶ ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ବାପି ଡେଭିଡ୍ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଓ କମଳେଶ ଚକ୍ରବର୍ତ୍ତୀ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ ଆଚାର୍ଯ୍ୟ ଓ ସୁସ୍ମିତା ପ୍ରଧାନ । କୁନା ତ୍ରିପାଠୀ, ପିଣ୍ଟୁ ନନ୍ଦ, ଗୁଡ୍ଡୁ, ପ୍ରଦୀପ ଦେବତା, ମହାପ୍ରସାଦ କର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସମ୍ବିତ ଆଚାର୍ଯ୍ୟ ସୁସ୍ମିତା ପ୍ରଧାନ କୁନା ତ୍ରିପାଠୀ ପିଣ୍ଟୁ ନନ୍ଦ ଗୁଡ୍ଡୁ ପ୍ରଦୀପ ଦେବତା ମହାପ୍ରଦସାଦ କର କାହାଣୀ କାହାଣୀର ନାୟକ ସମୀର ଜଣେ ମଞ୍ଚ କଳାକାର । ସେ ସମ୍ବଲପୁରରେ ତା ' ଜେଜେ  (ଦାଦା ବୁଢ଼ା) ସହିତ ରହେ  । ଭାଇ ଭାଉଜ ରହନ୍ତି ବାଙ୍ଗାଲୋରରେ । କାଳକ୍ରମେ କାହାଣୀର ନାୟିକା କନିକା ଯିଏ କଟକର ଏକ କର୍ପୋରେଟ ଅଫିସରେ କାମ କରେ, କୌଣସି ଏକ ୱାର୍କସପରେ ଯୋଗ ଦେବା ପାଇଁ ସମ୍ବଲପୁର ଆସେ । ସେଠାରେ ସମୀର ସହ ତା 'ର ଦେଖା ହୁଏ ଏବଂ ଦୁହେଁ ପରସ୍ପରକୁ ଭଲପାଇବସନ୍ତି । ଅଳ୍ପ ଦିନର ରହଣି ପରେ କନିକା ଫେରିଯାଏ କଟକ । ଏପଟେ ଦାଦା ବୁଢ଼ା ଅସୁସ୍ଥ ହୋଇ ଡାକ୍ତରଖାନାରେ ଭର୍ତ୍ତି ହୁଅନ୍ତି ଓ ଶେଷ ଅବସ୍ଥାରେ ନାତୁଣୀ ବୋହୂର ଫୋଟୋକୁ ଦେଖି ଶେଷ ନିଶ୍ୱାସ ତ୍ୟାଗ କରନ୍ତି । ସମୀର କଣିକାକୁ ଫୋନ କରେ, ମେସେଜ ଦିଏ କିନ୍ତୁ କନିକା ତରଫରୁ କିଛି ଉତ୍ତର ପାଏନି । ସମୀର ଭାବେ କନିକା ତାକୁ ଭୁଲିଗଲା ଏବଂ କନିକା ଯେ ପର୍ଯ୍ୟନ୍ତ ତାକୁ କ୍ଷମା ମାଗି ନିଜ ଆଡୁ ଫୋନ ନ କରିଛି ସେ ପର୍ଯ୍ୟନ୍ତ ସମୀର ତା ସହ ସମ୍ପର୍କ ରଖିବନି ବୋଲି ଦାଦା ବୁଢ଼ାର ଦ୍ୱାହି ଦେଇ ରାଣ ଖାଏ । ଏପଟେ ସମାଜରେ ନିଜର ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିବା ପାଇଁ ଲାଗି ପଡ଼େ ସମୀର । ଖୁବ କମ ଦିନରେ ନିଜର ଅଧ୍ୟବସାୟ ବଳରେ ଆର । ଆର । ଇଭେଣ୍ଟସ ନାଁରେ ଏକ ସଂସ୍ଥା ଖୋଲି ସେ ହୋଇଯାଏ ସମ୍ବଲପୁରର ନମ୍ବର । ୧ ଇଭେଣ୍ଟ ଅର୍ଗାନାଇଜର । ସମୀରର ଭାଇ ଭାଉଜ ତା ' ସାଙ୍ଗ ପପୁଠାରୁ ସମୀରର ପ୍ରେମ କାହାଣୀକୁ ଶୁଣିଲା ପରେ ସିଧା ପହଞ୍ଚି ଯାଆନ୍ତି କଟକ, କନିକାର ଘରେ । କନିକା କହେ ସେ ସମୀରକୁ ବହୁତ ଭଲ ପାଏ । ସେ ସମ୍ବଲପୁରରୁ ଫେରିଲା ପରେ ଫୋନ ମାଧ୍ୟମରେ ଅନେକ ଥର ସମୀର ସହ ଯୋଗାଯୋଗ କରିବା ପାଇଁ ଚେଷ୍ଟା କରିଛି ମାତ୍ର ସମୀର ତାର କୌଣସି ଉତ୍ତର ଦେଉନି । ଏହାପରେ ସେମାନେ ସମସ୍ତେ ମିଶି ଏକ ଯୋଜନା ପ୍ରସ୍ତୁତ କରନ୍ତି । କନିକାର ବାପା ବିଶ୍ୱନାଥ ବାବୁ ସମ୍ବଲପୁର ଆସି ତାଙ୍କ ସାଙ୍ଗ ପଞ୍ଚାନନ ବାବୁଙ୍କ ସାହାଯ୍ୟ ନେଇ ପହଞ୍ଚି ଯାଆନ୍ତି ସମୀର ପାଖକୁ ଓ କନିକାର ବାହାଘର ତାଙ୍କ ସାଙ୍ଗର ପୁଅ ସହିତ  'କଟକ ୱେଡ୍ସ ସମ୍ବଲପୁର'  ନାଁରେ କରାଇବା ପାଇଁ ଆର । ଆର । ଇଭେଣ୍ଟସର ଅର୍ଗାନାଇଜର ସମୀର ସହିତ ଚୁକ୍ତି କରନ୍ତି । ସମୀର ବାହାଘର ମଣ୍ଡପରେ କନିକାକୁ ଦେଖି ସନ୍ଦେହରେ ପଡ଼ିଯାଏ । କନିକା ତାକୁ ଚିହ୍ନିକି ନ ଚିହ୍ନିବର ଅଭିନୟ କରେ । କାଳକ୍ରମେ ସେଇଠି ପହଞ୍ଚି ଯାଏ କାହାଣୀର ଖଳନାୟକ  'କୁନାଲ'  ଏବଂ ପର୍ଦ୍ଦାଫାଶ କରେ ଯେ ସେ ହିଁ ଫୋନ ନମ୍ବର ଏପଟ ସେପଟ କରି କନିକା ଆଉ ସମୀର ଭିତରେ ମନାନ୍ତର ସୃଷ୍ଟି କରିଥିଲା, ଯେହେତୁ ସେ ନିଜେ କନିକାକୁ ଆଗରୁ ଭଲ ପାଉଥିଲା ଏବଂ ତାକୁ ବାହା ହେବାକୁ ଚାଁହୁଥିଲା । ଏହା ପରେ ସେ ସମସ୍ତଙ୍କୁ ବନ୍ଧୁକ ଦେଖାଇ କନିକାକୁ ସେଇଠୁ ଅପହରଣ କରିନିଏ । ଶେଷରେ ସମୀର କୁନାଲ ପାଖରୁ କନିକାକୁ ଉଦ୍ଧାର କରେ ଏବଂ ସେମାନଙ୍କ ପୁନର୍ମିଳନ ହୁଏ । ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ ଓ କମଳେଶ ଚକ୍ରବର୍ତ୍ତୀ ।
ମୋ ସୁନା ପୁଅ, ୨୦୦୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜ୍ଞାନ ପଟ୍ଟନାୟକ । ବିଜୟ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଜ୍ୟୋତିପ୍ରକାଶ ଦାସ ଏହି କଥାଚିତ୍ରଟିର କାହାଣୀ ଏବଂ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମରେଶ ରାଉତରାୟ ଏବଂ ଜ୍ୟୋତି ମିଶ୍ର । ଏହି କଥାଚିତ୍ର ଜରିଆରେ ସମରେଶ ଓଡ଼ିଆ କଥାଚିତ୍ର ଜଗତରେ ପ୍ରଥମ ଅଭିନୟ ଆରମ୍ଭ କରିଥିଲେ । ମହାଶ୍ୱେତା ରାୟ, ବିଜୟ ମହାନ୍ତି, ସିଗ୍ଧା ମହାନ୍ତି, ଅକ୍ଷୟ ବସ୍ତିଆ, ସରୋଜ ଦାସ, ଜୟୀରାମ ସାମଲ, ସରୋଜ ସତପଥୀ, ଜର୍ଜ ତିଆଡ଼ି ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ସମରେଶ ରାଉତରାୟ ଜ୍ୟୋତି ମିଶ୍ର ମହାଶ୍ୱେତା ରାୟ ବିଜୟ ମହାନ୍ତି ସିଗ୍ଧା ମହାନ୍ତି ଅକ୍ଷୟ ବସ୍ତିଆ ସରୋଜ ଦାସ ଜୟୀରାମ ସାମଲ ସରୋଜ ସତପଥୀ ଜର୍ଜ ତିଆଡ଼ି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ନିଜାମ୍ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅଭିଜିତ ମଜୁମଦାର, ତପୁ ମିଶ୍ର, ପମି, ମାନସ ପ୍ରିତମ, ଅରବିନ୍ଦ ଷଡ଼ଙ୍ଗୀ, ଲୁଲୁ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ହାୱଡା ମୁମ୍ବାଇ ମେଲ ଭାରତୀୟ ରେଳବାଇ ର ଏକ ସୁପରଫାଷ୍ଟ ଟ୍ରେନ। ଏହା ଦକ୍ଷିଣ ପୂର୍ବ ରେଳବାଇ ଡିଭିଜନ ଅଧୀନ ରେ ହାୱଡା ଜଙ୍କସନରୁ ମୁମ୍ବାଇ ଛତ୍ରପତି ଶିବାଜୀ ଟର୍ମିନସ ଯାଏ ଚଳାଚଳ କରିଥାଏ । ଏଥିରେ 1 ଟି ପ୍ରଥମ ଶ୍ରେଣୀ ସହ 2 ଟାଇର 2ଟି , 3 ଟାଇର 3ଟି ସହ 13ଟି ସ୍ଳିପର ଓ ଅନ୍ୟ ବଗି ଥାଏ । ଏହା ସହ ମେଲ ବଗି ଲାଗୁଥିବାରୁ ଏହା ମେଲର ମାନନ୍ୟତା ପାଇଥାଏ । ଏହି ଟ୍ରେନ ସମୁଦାୟ 1968 କିଲୋମିଟର ଯାତ୍ରାପଥ ଯାଇଥାଏ । ଏହାକୁ ପହଞ୍ଚିବାକୁ 33 ଘଣ୍ଟା 15 ମିନିଟ ଲାଗିଥାଏ । ଏହାର ହାରାହାରି ବେଗ ଘଣ୍ଟା ପିଛା 59.34 କିଲୋମିଟର । ଏହି ଟ୍ରେନ ପିନ ସୁପରଫାଷ୍ଟ ଭାଡ ନିଆଯାଇଥାଏ । ରହଣି ଯାତ୍ରାପଥରେ ଏହା ଖଡକପୁର,ବିଳାସପୁର , ନାଗପୁର ଜଙ୍କସନ , ଭୂଷାବଳ , ମନମାଦ, କଲ୍ୟାଣ ଆଦି ଷ୍ଟ୍ରେସନରେ ରହଣି କରେ । ସମୟ ସାରଣୀ 12810 ନମ୍ବର ହାୱଡା ଟ୍ରେନ ପ୍ରତିଦିନ ରାତି 8 . 15ରେ ଛାଡି ତୃତୀୟ ଦିନ ସକାଳ 5. 25ରେ ମୁମ୍ବାଇ ଅହଞ୍ଚେ । ସେପଟ ଟ୍ରେନ ରାତି 8. 35ରେ ମୁମ୍ବାଇ ଛାଡି ତୃତୀୟ ଦିନ ସକଳ 5.50ରେ ହାୱଡା ପହଞ୍ଚେ ।
ଦୋହଲି ଓଡ଼ିଶାର ଅନୁଗୋଳ ଜିଲ୍ଲାର କିଶୋରନଗର ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ସଂସ୍କୃତି ଏଠାରେ ଏକ ହନୁମାନ ମନ୍ଦିର ରହିଅଛି। ଶିକ୍ଷା ଏଠାରେ ଏକ ଉଚ୍ଚ ପ୍ରାଥମିକ ବିଦ୍ୟାଳୟ ରହିଛି। ଗମନାଗମନ ଏହାର ଦୂରତା ଅନୁଗୋଳ ଜିଲ୍ଲା ମୁଖ୍ୟାଳୟଠାରୁ ପ୍ରାୟ ୯୧ କିମି ଅଟେ। ଆଠମଲ୍ଲିକଠାରୁ ଏହାର ଦୂରତା ପ୍ରାୟ ୩୮ କିମି ଏବଂ କିଶୋରନଗରଠାରୁ ୨.୫ କିମି ହେବ।
ଶକ୍ତି, ଛତିଶଗଡ଼ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଛତିଶଗଡ଼ର ଜଞ୍ଜ୍ଗିର୍-ଚମ୍ପ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶକ୍ତି, ଛତିଶଗଡ଼ ୨୨.୦୨୭୧ ଉତ୍ତର ଅକ୍ଷାଂଶ ଓ ୮୨.୯୬୧୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶକ୍ତି, ଛତିଶଗଡ଼ ସହରର ମୋଟ ଜନସଂଖ୍ୟା ୨୦୨୨୫ ଅଟେ । ସେଥି ମଧ୍ୟରୁ ୫୧.୩୪% ଜଣ ପରୁଷ ହୋଇଥିବା ବେଳେ ୪୮.୬୬% ଜଣ ନାରୀ ଅଟନ୍ତି । ଶକ୍ତି, ଛତିଶଗଡ଼ର ସାକ୍ଷରତା ହାର ୭୦.୨୫% ଅଟେ । ଏହା ଜାତୀୟ ହାରଠାରୁ ୫.୪୧% ପ୍ରତିଶତ କମ ଅଟେ । ସେଥିରୁ ୪୦.୪୨% ପ୍ରତିଶତ ପୁରୁଷ ଓ ୨୯.୮୪% ନାରୀ ଅଟନ୍ତି । ୧୩.୦୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶକ୍ତି, ଛତିଶଗଡ଼ର ସରକାରୀ ଭାଷା ଅଟେ ।
ଫ୍ରୋଜନ ସୋଲଡର, ଅନ୍ୟ ନାମ ଆଡେସିଭ୍ କ୍ୟାପସୁଲାଇଟିସ, ରୋଗରେ କାନ୍ଧରେ ଯନ୍ତ୍ରଣା ଏବଂ କଠିନତା ସୃଷ୍ଟି ହୁଏ  ଉଭୟ ସ୍ୱେଚ୍ଛାକୃତ ଭାବରେ ବା ଅନ୍ୟମାନଙ୍କଦ୍ୱାରା ଏକାଧିକ ଦିଗରେ କାନ୍ଧ ଚଳାଇବାର କ୍ଷମତା ରହେ ନାହିଁ  କାନ୍ଧକୁ ଛୁଇଁଲେ ସାଧାରଣତଃ ବିଶେଷ କଷ୍ଟ ହୁଏ ନାହିଁ  କାନ୍ଧରେ ମାଂସପେଶୀ ହ୍ରାସ ମଧ୍ୟ ହୋଇପାରେ  ଏହା ଧୀରେ ଧୀରେ ଆରମ୍ଭ ହୋଇ ସପ୍ତାହରୁ ମାସ ମାସ ସମୟ ନିଏ  ରୋଗ ଜଟିଳ ହେଲେ ହ୍ୟୁମରସ ଅସ୍ଥି ଭଗ୍ନ କିମ୍ବା ବାଇସେପସ ଟେଣ୍ଡନ ଛିଣ୍ଡିଯାଏ । ଅଧିକାଂଶ କ୍ଷେତ୍ରରେ ଏହାର କାରଣ ଜଣା ପଡ଼ିନାହିଁ  ଆଘାତ କିମ୍ବା କାନ୍ଧରେ ଅସ୍ତ୍ରୋପଚାର ପରେ ମଧ୍ୟ ଏହି ଅବସ୍ଥା ସୃଷ୍ଟି ହୋଇପାରେ। ମଧୁମେହ ଏବଂ ଥାଇରଏଡ ରୋଗ ଥିଲେ ଏହି ବିପଦ ସଙ୍କଟ ରହିପାରେ । ଅନ୍ତର୍ନିହିତ ପ୍ରଣାଳୀରେ ପ୍ରଦାହ ଥାଏ ଓ ସ୍କାର ହୋଇଯାଏ । ବ୍ୟକ୍ତିର ଲକ୍ଷଣ ଏବଂ ଶାରୀରିକ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଏମଆରଆଇ ପରୀକ୍ଷା କରି ରୋଗ ନିଶ୍ଚିତ କରାଯାଇ ପାରେ । ବିନା ଚିକିତ୍ସାରେ ଏହି ରୋଗ ଉପଶମ ହୋଇଯାଏ କିନ୍ତୁ ଏଥି ନିମନ୍ତେ ଅନେକ ବର୍ଷ ଲାଗିପାରେ  ବିଭିନ୍ନ ଚିକିତ୍ସା ଯେପରିକି ନନଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ, ଶାରୀରିକ ଚିକିତ୍ସା, ଷ୍ଟିରଏଡ ଓ ଉଚ୍ଚ ଚାପ ସାହାଯ୍ୟରେ ଇଞ୍ଜେକସନ ଦେବାକୁ ଚେଷ୍ଟା କରାଯାଇପାରେ କିନ୍ତୁ ସର୍ବୋତ୍ତମ ଚିକିତ୍ସା ଜ୍ଞାତ ନୁହେଁ  କିଛି ମାସ ପରେ ଭଲ ନ ହେଲେ ଅସ୍ତ୍ରୋପଚାର ପାଇଁ ପରାମର୍ଶ ଦିଆଯାଇପାରେ  ପ୍ରାୟ ୪% ଲୋକ ଏହି ରୋଗଦ୍ୱାରା ପ୍ରଭାବିତ ହୁଅନ୍ତି  ୪୦-୬୦ ବର୍ଷ ବୟସରେ ଏବଂ ମହିଳାମାନଙ୍କଠାରେ ଏହା ଅଧିକ ଦେଖାଯାଏ
ମେଥୋଟ୍ରେକ୍ସେଟ  (ଇଂରାଜୀ ଭାଷାରେ ବା , ପୂର୍ବରୁ ଜଣାଥିବା ନାମ ), ଏକ କେମୋଥେରାପି ଔଷଧ   ଓ ଇମ୍ମ୍ୟୁନ ସିସ୍ଟମ ସପ୍ରେସାଣ୍ଟ    । ଆଗରୁ ଏହି ଅନ୍ୟାନ୍ୟ ରୋଗ ଯଥା:- କର୍କଟ, ଅଟୋଇମ୍ମ୍ୟୁନ ଡିଜିଜ, ଅଥାନ ଗର୍ଭ ଓ ଡାକ୍ତରୀ ଗର୍ଭପାତ ସକାଶେ ବ୍ୟବ‌ହାର କରାଯାଉଥିଲା । ଏହାଦ୍ୱାରା ଚିକିତ୍ସା ହେଉଥିବା କର୍କଟ ରୋଗମାନଙ୍କର ନାମ: ସ୍ତନ କର୍କଟ, ଲିଉକେମିଆ, ଫୁସଫୁସ କର୍କଟ, ଲିମ୍ଫୋମା ଓ ଓସ୍ଟିଓସାର୍କୋମା   । ଅଟୋଇମ୍ମ୍ୟୁନ ରୋଗମାନଙ୍କର ନାମ: ସୋରିଆସିସ, ରିଉମାଟଏଡ ଆର୍ଥ୍ରାଇଟିସ ଓ କ୍ରନ୍ ରୋଗ । ଏ ଔଷଧ ଉଭୟ ପାଟିରେ ବା ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ଥକ୍କା, ଜ୍ୱର, ସଂକ୍ରମଣ ସଙ୍କଟ, ଲିଉକୋପିନିଆ ବା ସ୍ୱଳ୍ପ ଶ୍ୱେତ ରକ୍ତ କଣିକା   ଓ ଅଲସରେଟିଭ ସ୍ଟୋମାଟାଇଟିସ   ଇତ୍ୟାଦି ଅସୁବିଧା ଦେଖାଯାଏ । ଯକୃତ ରୋଗ  , ଫୁସଫୁସ ରୋଗ   , ଲିମ୍ଫୋମା ଓ ସାଂଘାତିକ ଚର୍ମ ରାସ ହୁଏ । ଦୀର୍ଘ କାଳ ଧରି ଚିକିତ୍ସିତ ହେଉଥିବା ରୋଗୀର ନିୟମିତ ପାର୍ଶ୍ୱ ପ୍ରତିକ୍ରିୟା ଅନୁଶୀଳନ ଆବଶ୍ୟକ ହୁଏ । ସ୍ତନ୍ୟପାନ   ସମୟରେ ଏହା ନିରାପଦ ନୁହେଁ । ବୃକ୍‌କ ରୋଗ   ଥିଲେ ଅଳ୍ପ ମାତ୍ରାର ଔଷଧ ଦିଆଯାଏ । ଦେହର ଫୋଲିକ ଏସିଡ ବ୍ୟବ‌ହାରକୁ ଏହା ଅବରୋଧ କରେ । ମେଥୋଟ୍ରେକ୍ସେଟ ପ୍ରଥମେ ସନ ୧୯୪୭ରେ ପ୍ରସ୍ତୁତ ହୋଇ କର୍କଟ ରୋଗ ନିମନ୍ତେ ବ୍ୟ‌ବ‌ହାର କରାଗଲା କାରଣ ସେତେବେଳେ ଏହାର ପାର୍ଶ୍ୱ ପ୍ରତିକ୍ରିୟା ଅନ୍ୟାନ୍ୟ ଔଷଧମାନଙ୍କଠାରୁ ଅଳ୍ପ ଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ ପାଟିରେ ଦିଆଯାଉଥିବା ଏହି ଔଷଧର ହୋଲସେଲ ମୂଲ୍ୟ ଦୈନିକ ୦.୬ରୁ ୦.୩୬ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ମାସକୁ ଖର୍ଚ୍ଚ ୨୫ରୁ ୫୦ ଡଲାର ।
ଅଭାସ କୁମାର ବରାଳ (୩୦ ଅକ୍ଟୋବର ୧୯୬୧) ଜଣେ ଓଡ଼ିଆ ସାହିତ୍ୟିକ  । ସେ ୧୯୬୧ମସିହାରେ କଟକରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଅବନୀ ବରାଳ ଜଣେ ଶିକ୍ଷାବିଦ ଓ ଶିକ୍ଷକସଂଘ ନେତା ଥିଲେ । ତାଙ୍କ ମାତାଙ୍କ ନାମ ଆଦରମଣୀ ।
ବିଜୟାନନ୍ଦ ସିଂହ  (ଜନ୍ମ: ୧୯୫୯) ଜଣେ ଓଡ଼ିଆ ଗାଳ୍ପିକ, ପ୍ରାବନ୍ଧିକ, ଗବେଷକ, ସଂକଳକ ଓ ଅଧ୍ୟାପକ  । ତାଙ୍କର ଏଯାବତ ୫୦ରୁ ଅଧିକ ପୁସ୍ତକ ପ୍ରକାଶିତ ହୋଇସାରିଛି । ସେ ଓଡ଼ିଶାର ବିଭିନ୍ନ ସାହିତ୍ୟିକ ଓ ସାଂସ୍କୃତିକ ଅନୁଷ୍ଠାନ ସହିତ ମଧ୍ୟ ଜଡ଼ିତ । ବର୍ତ୍ତମାନ ସେ ଓଡ଼ିଆ ସାହିତ୍ୟ ଏକାଡେମୀର କାର୍ଯ୍ୟକାରିଣୀ କମିଟି ସଦସ୍ୟ, କେନ୍ଦ୍ର ସାହିତ୍ୟ ଏକାଡେମୀର ଉପଦେଷ୍ଟା ଏବଂ ଉତ୍କଳ ସାହିତ୍ୟ ସମାଜର ସଭାପତି ଭାବରେ କାର୍ଯ୍ୟରତ । ଉତ୍କଳ ସାହିତ୍ୟ ସମାଜର ଏଯାବତ ସମସ୍ତ ସଭାପତିମାନଙ୍କୁ ମଧ୍ୟରୁ ସେ ସର୍ବକନିଷ୍ଠ । ଜୀବନୀ ପ୍ରାରମ୍ଭିକ ଜୀବନ ଓ ଶିକ୍ଷା ବିଜୟାନନ୍ଦ ସିଂହ ଓଡ଼ିଶାର କଟକ ଜିଲ୍ଲାସ୍ଥିତ ମାହାଙ୍ଗାରେ ୧୯୫୯ ମସିହାରେ ଜନ୍ମ ନେଇଥିଲେ । ସେ ସ୍କୁଲରେ ଛାତ୍ରାବସ୍ଥାରେ ସାହିତ୍ୟ ରଚନା ଓ ବିଭିନ୍ନ ସଙ୍ଗଠନାତ୍ମକ କାମରେ ଜଡ଼ିତ ଥିଲେ । ନବମ ଶ୍ରେଣୀରେ ପଢୁଥିବାବେଳେ ତାଙ୍କ କବିତା ଶିଶୁ ପତ୍ରିକା  "ପବନ ସୂତ" ରେ ପ୍ରକାଶ ପାଇଥିଲା । ସେ ସ୍କୁଲରେ  "ଲଳିତ ସାହିତ୍ୟ ସଂସଦ"  ପ୍ରତିଷ୍ଠା କରିଥିଲେ । କଲେଜ ସେ ଆ.ଏ. ପଢ଼ିବା ବେଳେ  "ସ୍ରୋତସ୍ୱତୀ"  ନାମରେ ଏକ କଲେଜ ପତ୍ରିକା ସମ୍ପାଦନା କରୁଥିଲେ । ଆ.ଏ. ପରେ ସେ ସାଲେପୁର ମହାବିଦ୍ୟାଳୟରେ ସ୍ନାତକ ପାଇଁ ନାମ ଲେଖାଇଥିଲେ । ସେଠାରେ ସେ ଛାତ୍ର ୟୁନିୟନର ସଭାପତି ଥିଲେ । ପରେ ସେ ସ୍ନାତକତ୍ତୋର ପଢ଼ିବା ପାଇଁ କଟକ ଯାଇଥିଲେ । ସେଠାରେ ସେ ଫତୁରାନନ୍ଦଙ୍କ ଡଗର ପତ୍ରିକାରେ ସହ-ସମ୍ପାଦକ ଭାବରେ କାର୍ଯ୍ୟ ଆରମ୍ଭକରିଥିଲେ ।  "ଫତୁରାନନ୍ଦଙ୍କ ସାହିତ୍ୟରେ ହାସ୍ୟ ଓ ବ୍ୟଙ୍ଗ"  ଥିଲା ତାଙ୍କର ପିଏଚଡ଼ି ଗବେଷଣା ପ୍ରସଙ୍ଗ । ଅଧ୍ୟାପନା ସେ ସାଲେପୁର ମହାବିଦ୍ୟାଳୟରେ ଅଧ୍ୟାପକ ଭାବରେ ଯୋଗଦାନ କରିଥିଲେ । ସେଠାରେ ସେ ସାମୟିକ ବିରତି ନେଇ ବିଭିନ୍ନ ସାହିତ୍ୟିକ ଓ ସାଂସ୍କୃତିକ ଅନୁଷ୍ଠାନରେ ପଦବୀ ଗ୍ରହଣକରିଥିଲେ । ସେ ମଧ୍ୟରୁ ସଂସ୍କୃତି ବିଭାଗର ଉପନିର୍ଦ୍ଦେଶକ  (୨୦୦୫-୨୦୦୮), ଓଡ଼ିଶା ସାହିତ୍ୟ ଏକାଡେମୀର ସଚିବ  (୨୦୧୦-୧୧), ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟର ପରୀକ୍ଷା ନିୟନ୍ତ୍ରକ  (୨୦୦୯-୨୦୧୧) ଆଦି ଅନ୍ୟତମ  ।
ମହାପ୍ରଭୁ ଶ୍ରୀଜଗନ୍ନାଥଙ୍କ ମୂଖ୍ୟ ୨୪ ବେଶ ମଧ୍ୟରୁ ପ୍ରତିବର୍ଷ ୨୨ଟି ବେଶ ସମ୍ପନ୍ନ ହେଲା ବେଳେ ଅନ୍ୟ ଦୁଇଟି ବେଶ ବିରଳ ମୂହୁର୍ତ୍ତରେ ସମ୍ପନ୍ନ ହୋଇଥାଏ । ଏହି ଦୁଇଟି ବିରଳ ବେଶ ହେଲା ରଘୁନାଥ ବେଶ ଓ ନାଗାର୍ଜୁନ ବେଶ । ଅନେକ ବର୍ଷ ଧରି ରଘୁନାଥ ବେଶ ଆଉହୋଇନଥିଲା ବେଳେ ୧୯୯୪ ମସିହା ପରେ ଆଉ ନାଗାର୍ଜୁନ ବେଶ ଯୋଗ ପଡ଼ିନାହିଁ । ଏ ସବୁ ବେଶ ମଧ୍ୟରୁ କେତେକ ବେଶରେ ମହାପ୍ରଭୁ ଜଗନ୍ନାଥଙ୍କ ପୋଷାକ କେବଳ ବଦଳୁଥିବା ବେଳେ ଆଉ କେତେକ କ୍ଷେତ୍ରରେ ତାଙ୍କର ଅବତାର ବଦଳିଯାଇଥାଏ, ଯଥା କେତେବେଳେ ସେ ବିଷ୍ଣୁ ତ ଆଉ କେତେବେଳେ ନୃସିଂହ ବେଶ ଧାରଣ କରିଥାନ୍ତି । ପୁଣି ମହାପ୍ରଭୁମାନଙ୍କ ସବୁଯାକ ବେଶରେ ଜଗନ୍ନାଥ ମୁଖ୍ୟ ଭୂମିକାରେ ରହୁଥିବା ବେଳେ କେବଳ ପ୍ରଳମ୍ବାସୁରବଧ ବେଶରେ ବଳଭଦ୍ର ମୂଖ୍ୟ ଭୂମିକା ଗ୍ରହଣ କରନ୍ତି । ଜଗନ୍ନାଥଙ୍କ ମୂଖ୍ୟ ୨୪ ବେଶ ମଧ୍ୟରୁ କେତେକ ବେଶ ବର୍ଷକରେ ଏକାଧିକବାର ସଂପନ୍ନ ହୋଇଥାଏ । ଯଥା : - ସୁନାବେଶ ପ୍ରାୟ ପାଞ୍ଚ ଥର ଓ ଶ୍ରାଦ୍ଧ ବେଶ ତିନିଥର ସଂପନ୍ନ ହୋଇଥାଏ । ଜଗନ୍ନାଥ ସଂସ୍କୃତିରେ ଉଲ୍ଲେଖ ଥିବା ଜଗନ୍ନାଥଙ୍କର ବିଭିନ୍ନ ପ୍ରକାର ବେଶ ହେଲା: ଗଜାନନ ବେଶ ବା ଗଣପତି ବେଶ ବା ହାତୀ ବେଶ : ଜ୍ୟେଷ୍ଠ ପୂର୍ଣ୍ଣିମା ନବଯୌବନ ବେଶ ସେନାପଟାଲାଗି ବେଶ ଟାହ୍ୟାଲାଗି ବେଶ ସୁନାବେଶ ବା ବଡ଼ତଢ଼ାଉ ବେଶ: ଆଷାଢ଼ ଶୁକ୍ଳ ଏକାଦଶୀ  (ବାହୁଡ଼ା ଏକାଦଶୀ) ବଣଭୋଜି ବେଶ: ଭାଦ୍ରବ କୃଷ୍ଣ ଦଶମୀ କାଳୀୟଦଳନ ବେଶ: ଭାଦ୍ରବ କୃଷ୍ଣ ଏକାଦଶୀ ପ୍ରଳମ୍ବାସୁରବଧ ବେଶ: ଭାଦ୍ରବ ଦ୍ୱାଦଶୀ ଗିରି ଗୋବର୍ଦ୍ଧନ ବେଶ: ଭାଦ୍ରବ କୃଷ୍ଣ ତ୍ରୟୋଦଶୀ  ଏବେ ଏହି ବେଶ ବଦଳରେ କୃଷ୍ଣ ବଳରାମ ବେଶ ହେଉଅଛି । କୃଷ୍ଣ ବଳରାମ ବେଶ: ଭାଦ୍ରବ କୃଷ୍ଣ ତ୍ରୟୋଦଶୀ ବଳିବାମନ ବେଶ: ଭାଦ୍ରବ ଶୁକ୍ଳ ଦ୍ୱାଦଶୀ ରାଜା ବେଶ  (ବିଶେଷ ଶୈଳୀରେ ସୁନାବେଶ): ଆଶ୍ୱିନ ଶୁକ୍ଳ ଦଶମୀ  (ଦଶହରା) ରାଧାଦାମୋଦର ବେଶ: ପ୍ରତ୍ୟେକ ବର୍ଷ ଆଶ୍ୱିନ ଶୁକ୍ଳ ଏକାଦଶୀଠାରୁ କାର୍ତ୍ତିକ ଶୁକ୍ଳ ଦଶମୀ ପର୍ଯ୍ୟନ୍ତ ଦୀର୍ଘ ଏକମାସ ପର୍ଯ୍ୟନ୍ତ ପ୍ରତ୍ୟହ ଅନୁଷ୍ଠିତ ହୋଇଥାଏ  । ଠିଆକିଆ ବେଶ ବା ଲକ୍ଷ୍ମୀନାରାୟଣ ବେଶ: କାର୍ତ୍ତିକ ଶୁକ୍ଳ ଏକାଦଶୀ ବାଙ୍କଚୂଡ଼ା ବେଶ ବା ବାମନ ବେଶ: କାର୍ତ୍ତିକ ଶୁକ୍ଳ ଦ୍ୱାଦଶୀ ଆଡ଼କିଆ ବେଶ ବା ତ୍ରିବିକ୍ରମ ବେଶ: କାର୍ତ୍ତିକ ଶୁକ୍ଳ ତ୍ରୟୋଦଶୀ ଡାଳିକିଆ ବେଶ ବା ଲକ୍ଷ୍ମୀନୃସିଂହ ବେଶ: କାର୍ତ୍ତିକ ଶୁକ୍ଳଚତୁର୍ଦ୍ଦଶୀ ରାଜରାଜେଶ୍ୱର ବେଶ  (ସୁନା ବେଶ): କାର୍ତ୍ତିକ ପୂର୍ଣ୍ଣିମା ନାଗାର୍ଜୁନ ବେଶ: କାର୍ତ୍ତିକ ମଳ ତିଥି ଘୋଡ଼ଲାଗି ବେଶ: ମାର୍ଗଶୀର ଶୁକ୍ଳ ଷଷ୍ଠୀଠାରୁ ମାଘ ଶୁକ୍ଳ ପଞ୍ଚମୀ ପର୍ଯ୍ୟନ୍ତ କରାଯାଏ  । ମକରଚୌରାସୀ ବେଶ ପୁଷ୍ୟାଭିଷେକ ବେଶ  (ସୁନା ବେଶ): ପୌଷ ପୂର୍ଣ୍ଣିମା ଦିନ ଜଗନ୍ନାଥଙ୍କ ଅଭିଷେକ ହୋଇଥାଏ  । ଅଭିଷେକ ପରେ ଦିଅଁମାନଙ୍କୁ ରାଜ ବେଶ  (ସୁନା ବେଶ)ରେ ସୁସଜ୍ଜିତ କରାଯାଇଥାଏ  । ଶ୍ରାଦ୍ଧ ବେଶ ପଦ୍ମ ବେଶ: ମାଘ ଅମାବାସ୍ୟା ପରେ ପଞ୍ଚମୀ ପୂର୍ବରୁ ପଡୁଥିବା ବୁଧବାର ବା ଶନିବାର ଦିନ ଏହି ବେଶ କରାଯାଇଥାଏ । ଗଜ ଉଦ୍ଧାରଣ ବେଶ: ମାଘ ପୂର୍ଣ୍ଣିମା ଚାଚେରୀ ବେଶ ଦୋଳପୂର୍ଣ୍ଣିମା ବେଶ  (ସୁନାବେଶ): ଫାଲ୍‌ଗୁନ ପୂର୍ଣ୍ଣିମା ନବାଙ୍କ ବେଶ ଚନ୍ଦନଲାଗି ବେଶ: ରଘୁନାଥ ବେଶ: ଚୈତ୍ର ଶୁକ୍ଳ ନବମୀ  ରାମ ନବମୀ  । ୧୮୦୫ ସାଲ ପରଠାରୁ ଏହି ବେଶ ଅନୁଷ୍ଠିତ ହୋଇନାହିଁ ।
ସଞ୍ଚିତା ମହାନ୍ତି  (ଜନ୍ମ: ୧୭ ସେପ୍ଟେମ୍ବର ୧୯୫୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ୨୦୦୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ କୋରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ବିଧାୟିକା ହୋଇ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ସଞ୍ଜିତା ମହାନ୍ତି ୧୯୫୮ ମସିହାର ସେପ୍ଟେମ୍ବର ୧୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ରାଜେନ୍ଦ୍ର କୁମାର ସିଂହ । ସେ ରାଷ୍ଟ୍ରିୟ ବିଜ୍ଞାନରେ ସ୍ନାତକୋତ୍ତର କରିଥିଲେ ଏବଂ ପରେ ଓଡ଼ିଶୀ ନୃତ୍ୟରେ ସ୍ନାତକତ୍ତୋର କରିଥିଲେ । ପରବର୍ତ୍ତୀ ସମୟରେ ଉତ୍କଳ ବିଶ୍ୱବିଦ୍ୟାଳୟରେ ଆଇନ ବିଜ୍ଞାନରେ ପଢ଼ିଥିଲେ । ସେ ଜଣେ ଓକିଲ ଭାବରେ କାର୍ଯ୍ୟ କରୁଥିଲେ । ସଞ୍ଚିତା ଭାରତୀୟ ପ୍ରଶାସନିକ ସେବା ଅଧିକାରୀ ଗୋପୀନାଥ ମହାନ୍ତିଙ୍କୁ ବିବାହ କରିଛନ୍ତି । ଏହି ଦମ୍ପତ୍ତିଙ୍କର ଦୁଇଟି ପୁଅ ଅଛନ୍ତି । ରାଜନୈତିକ ଜୀବନ ସଞ୍ଚିତା ମହାନ୍ତି ଭାରତୀୟ ଜନତା ପାର୍ଟି ରାଜନୈତିକ ଦଳର ଜଣେ କର୍ମୀ ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ସେ ୨୦୦୪ ମସିହାରେ ଓଡ଼ିଶା ବିଧାନ ସଭାର ୧୩ଶ ସଭାକୁ ନିର୍ବାଚିତ ହୋଇଥିଲେ । ସଞ୍ଚିତା ୨୦୦୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଭାରତୀୟ ଜନତା ପାର୍ଟିର ପ୍ରତିନିଧି କୋରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୪ ମସିହାରୁ ୨୦୦୯ ମସିହା ଯାଏଁ କାର୍ଯ୍ୟ କରିଥିଲେ । ଏହି ବିଧାନ ସଭାରେ ସେ ଗୃହ ପର୍ଯ୍ୟଟନ ବିଭାଗ କମିଟି, ମହିଳା ଓ ଶିଶୁ ବିକାଶ କଲ୍ୟାଣ କମିଟି ଆଦିରେ ଜଣେ ସଭ୍ୟ ଭାବରେ କାର୍ଯ୍ୟ କରିଥିଲେ । ଏହାପରେ ସଞ୍ଚିତା ୨୦୦୯ ମସିହାରେ ଓଡ଼ିଶା ବିଧାନ ସଭା ପାଇଁ ହୋଇଥିବା ସାଧାରଣ ନିର୍ବାଚନରେ ପୁଣିଥରେ କୋରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୬,୧୦୧ ଖଣ୍ଡ ଭୋଟ ପାଇ ୩ୟ ସ୍ଥାନରେ ଥିଲେ । ବିଜୁ ଜନତା ଦଳର ପ୍ରାର୍ଥୀ ପ୍ରୀତିରଞ୍ଜନ ଘଡ଼ାଇ ୬୧,୪୪୮ ଖଣ୍ଡ ଭୋଟ ପାଇଁ ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ଭାରତୀୟ ଜାତୀୟ କଂଗ୍ରେସ ଦଳର ପ୍ରାର୍ଥୀ ହେମଲତା ଖୁଣ୍ଟିଆ ସମୁଦାୟ ୩୬,୩୩୬ ଖଣ୍ଡ ଭୋଟ ପାଇ ୨ୟ ସ୍ଥାନ ଥିଲେ । ପରବର୍ତ୍ତୀ ସମୟରେ ୨୦୧୪ ମସିହାରେ ଓଡ଼ିଶା ବିଧାନ ସଭା ପାଇଁ ହୋଇଥିବା ସାଧାରଣ ନିର୍ବାଚନରେ ସେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ କୋରେଇ ବିଧାନ ସଭା ଆସନରୁ ପୁଣିଥରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ମଧ୍ୟ ସେ ୩ୟ ସ୍ଥାନରେ ରହିଥିଲେ । ସଞ୍ଚିତା ସମୁଦାୟ ଭୋଟରୁ ମାତ୍ର ୧୫, ୭୬୧ ଖଣ୍ଡ ଭୋଟ ପାଇଥିଲେ । ଏହି ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ବିଜୟୀ ପ୍ରାର୍ଥୀ ଆକାଶ ଦାସ ନାୟକ ସମୁଦାୟ ୭୩,୯୬୬ ଖଣ୍ଡ ଭୋଟ ପାଇଥିଲେ ଏବଂ ୨ୟ ସ୍ଥାନରେ ଥିବା ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ବିଶ୍ୱଜିତ ନାୟକ ସମୁଦାୟ ୩୧,୦୯୯ ଖଣ୍ଡ ଭୋଟ ପାଇଥିଲେ ।
ଶୃତି ବିଷ୍ଟ  (ଜନ୍ମ: ୨୨ ଜାନୁଆରୀ ୨୦୦୩) ଜଣେ ଭାରତୀୟ ଅଭିନେତ୍ରୀ  । ସେ ଶିଶୁ କଳାକାର ଭାବରେ କାମ କରୁଛନ୍ତି । ହିନ୍ଦୀ ଧାରାବାହିକ ଏକ୍ ନୟି ଛୋଟି ସି ଜିଙ୍ଗେଦିରେ ସେ ଇରା ଭୂମିକାରେ ଅଭିନୟ କରିଥିଲେ । ୨୦୧୧ ମସିହାରେ, ସେ ହିନ୍ଦୀ ଦୂରଦର୍ଶନ ଧାରାବାହିକ ହିଟ୍‌ଲର୍ ଦିଦିରେ ଇନ୍ଦୁ ଭୂମିକାରେ ଅଭିନୟ କରିଥିଲେ । ସବ୍ ଟିଭିରେ ପ୍ରସାରିତ ପରୀ କାହାଣୀ ଉପରେ ଆଧାରିତ ଧାରାବାହିକ ବାଲ୍ ବୀର୍‌‌ରେ ସଲୋନି ଭୂମିକାରେ ଅଭିନୟ କରିଥିଲେ । ଦି ଫ୍ୟାମିଲି ମ୍ୟାନ୍ ୱେବ୍ ସିରିଜ୍‌ରେ ସେ ମହିମା ଭୂମିକାରେ କାମ କରିଛନ୍ତି । ପ୍ରାରମ୍ଭିକ ଜୀବନ ୨୦୦୩ ମସିହାର ଜାନୁଆରୀ ୨୨ ତାରିଖରେ ସେ ଉତ୍ତରାଖଣ୍ଡର ପୌରି ଗରୱାଲ ଜିଲ୍ଲାରେ ଜନ୍ମଗ୍ରହଣ କରିଥିଲେ ।
ଉଷା ଦେବୀ  (ଜନ୍ମ: ୨୫ ଫେବୃଆରୀ ୧୯୫୨) ଜଣେ ଓଡ଼ିଆ ରାଜନୀତିଜ୍ଞ  । ସେ ବିଜୁ ଜନତା ଦଳ ରାଜନୈତିକ ଦଳ ସହ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ସେ ୧୯୯୦ ମସିହାରେ ଚକିଟି ବିଧାନ ସଭା ନିର୍ବାଚନ ମଣ୍ଡଳୀରୁ ପ୍ରଥମଥର ପାଇଁ ଜଣେ ବିଧାୟିକା ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ୨୦୦୦ ମସିହାରୁ ୧୨ଶ, ୧୩ଶ, ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ଲଗାତାର ୫ ଥର ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଓଡ଼ିଶା ବିଧାନ ସଭାରେ ନବୀନ ପଟ୍ଟନାୟକଙ୍କର ମନ୍ତ୍ରୀମଣ୍ଡଳରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ସେ ପ୍ରଥମେ ୨୦୧୧ ମସିହାରେ ୧୪ଶ ଓଡ଼ିଶା ବିଧାନ ସଭାରେ ସୂଚନା ବିଜ୍ଞାନ ଓ ପ୍ରଯୁକ୍ତିବିଦ୍ୟା ଏବଂ ବୟନଶିଳ୍ପ ଓ ହସ୍ତତନ୍ତ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ଏବଂ ପରବର୍ତ୍ତୀ ସମୟରେ ସେ ବିଭିନ୍ନ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଜନ୍ମ, ପରିବାର ଓ ଶିକ୍ଷା ଉଷା ଦେବୀ ୧୯୫୨ ମସିହାର ଫେବ୍ରୁଆରୀ ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚନ୍ଦ୍ର ଚୂଡ଼ାମଣୀ ଦେବ । ସେ କଳାରେ ସ୍ନାତକ କରିବାପରେ ଇଣ୍ଟେରିଅର ଡିଜାଇନରେ ଶିକ୍ଷାଗ୍ରହଣ କରିଥିଲେ ଏବଂ ପରେ ସେ ଜଣେ ଖବରଦାତା ଷ୍ଟେନୋଗ୍ରାଫି ଶିକ୍ଷାଗ୍ରହଣ କରିଥିଲେ । ଉଷା ଦେବୀ ତ୍ରିଗୁଣତା ଦେବଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି । ଉଷା ଦେବୀ ବିବାହ ପରେ ଜଣେ ଗୃହିଣୀ ଭାବରେ କାର୍ଯ୍ୟ କରୁଥିଲେ । ରାଜନୈତିକ ଜୀବନ ଉଷା ଦେବୀ ପ୍ରଥମ ଜନତା ଦଳ ସହ ମିଶି ଓଡ଼ିଶା ରାଜନୀତିରେ ସକ୍ରିୟ ହୋଇଥିଲେ । ସେ ୧୯୯୦ ମସିହାରେ ପ୍ରଥମଥର ପାଇଁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୯୦ ମସିହାରେ ଉଷା ଦେବୀ ଜନତା ଦଳର ପ୍ରତିନିଧି ଭାବରେ ଚିକିଟି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୯୦ ମସିହାରୁ ୧୯୯୫ ମସିହାଯାଏଁ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ । ୧୯୯୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଚକିଟି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ; ଏହି ନିର୍ବାଚନରେ ସେ ପରାଜିତ ହୋଇଥିଲେ । ଏହାପରେ ଓଡ଼ିଶାରେ ବିଜୁ ଜନତା ଦଳର ଗଠନ ହେବା ପରେ ସେ ସେଥିରେ ଯୋଗ ଦେଲେ ଏବଂ ୨୦୦୦ ମସିହା ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଚିକିଟି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୦ ମସିହାରୁ ୨୦୦୪ ମସିହାରେ ନବୀନ ପଟ୍ଟନାୟକ ବିଜୁ ଜନତା ଦଳର ସରକାର ଭଙ୍ଗ କରିବାଯାଏଁ କାର୍ଯ୍ୟ କରିଥିଲେ । ପରବର୍ତ୍ତୀ ସମୟରେ ସେ ଚିକିଟି ବିଧାନ ସଭା ନିର୍ବାଚନ ମଣ୍ଡଳୀରୁ ୨୦୦୪ ମସିହାରେ, ୨୦୦୯ ମସିହାରେ ଓ ୨୦୧୪ ମସିହାରେ ଯଥାକ୍ରମେ ୧୨ଶ, ୧୩ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଉଷା ଦେବୀ ୨୦୧୧ ମସିହାରେ ପ୍ରଥମ ଥର ପାଇଁ ନବୀନ ପଟ୍ଟନାୟକଙ୍କର ୩ୟ ମନ୍ତ୍ରୀମଣ୍ଡଳରେ ଜଣେ ମନ୍ତ୍ରୀ ଭାବରେ ସ୍ଥାନ ପାଇଥିଲେ । ୧୦ ମଇ ୨୦୧୧ରେ ସେ ବିଜ୍ଞାନ ଓ ପ୍ରଯୁକ୍ତିବିଦ୍ୟା ଓ ବୟନଶିଳ୍ପ ଓ ହସ୍ତତନ୍ତ ମନ୍ତ୍ରୀ ଭାବରେ କାର୍ଯ୍ୟ ଆରମ୍ଭ କରିଥିଲେ ଏବଂ ପରବର୍ତ୍ତୀ ସମୟରେ ଯୋଜନା ଓ ସମନ୍ୱୟ, ମହିଳା ଓ ଶିଶୁ ବିକାଶ କଲ୍ୟାଣ, ଦକ୍ଷତା ଓ କାରିଗରି ବିକାଶ ଆଦି ବିଭାଗର ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ଅଟିଜିମ୍ ସ୍ପେକ୍ଟ୍ରମ ଏକ ମାନସିକ ବିକୃତି ଯାହା ବାଲ୍ୟକାଳରେ ଆରମ୍ଭ ହୁଏ ଯେଉଁଥିରେ ପୂର୍ବରୁ ଅଟିଜିମ୍ ଏବଂ ଆସ୍ପର୍ଗର ସିଣ୍ଡ୍ରୋମ ରୋଗ ନିର୍ଣ୍ଣୟ ହୋଇସାରିଥାଏ । ଏହାର ଲକ୍ଷଣରେ ଯୋଗାଯୋଗ ସମସ୍ୟା, ସାମାଜିକ କଥାବାର୍ତ୍ତା, ସୀମିତ ଆଗ୍ରହ ଏବଂ ପୁନରାବୃତ୍ତି ଆଚରଣ ସହିତ ଦୀର୍ଘକାଳୀନ ଅସୁବିଧା ଦେଖାଯାଏ । ଦୁଇ ବର୍ଷ ବୟସ ପୂର୍ବରୁ ଏହି ରୋଗ ଚିହ୍ନଟ ହୋଇପାରେ । ଦୈନନ୍ଦିନ କାର୍ଯ୍ୟ କରିବା, ସମ୍ପର୍କ ସୃଷ୍ଟି ଏବଂ ରଖିବା, ଚାକିରି ବଜାୟ ରଖିବା ଏବଂ ଆତ୍ମହତ୍ୟା ଆଦି ଜଟିଳତା ହୋଇପାରେ । ଏହାର କାରଣ ଅନିଶ୍ଚିତ ଥିବାବେଳେ ଜେନେଟିକ ଏବଂ ପରିବେଶ ମିଶ୍ରଣକୁ ଜଡିତ କରାଯାଏ । ବୟସ୍କ ପିତାମାତା, ଅଟିଜିମର ପାରିବାରିକ ଇତିହାସ ଏବଂ କେତେକ ଜେନେଟିକ୍ ଅବସ୍ଥା ଏହି ରୋଗର କାରକ ହୋଇପାରେ । ଏହା ଅନୁମାନ କରାଯାଏ ୬୫%ରୁ ୯୦% କ୍ଷେତ୍ରରେ ଯେ ଜେନେଟିକ୍ କାରଣ ବିଦ୍ୟମାନ ଥାଏ । ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ  ୨୦୧୩ ମସିହାରେ, -5 ଅଟିଷ୍ଟିକ୍ ଡିସଅର୍ଡର ପୂର୍ବ ଦଳରେ ଥିବା ଆସପର୍ଗର ସିଣ୍ଡ୍ରୋମ, ପର୍ଭେସିଭ ଡେଭଲପମେଣ୍ଟାଲ ଡିଜଅର୍ଡ଼ର ନଟ ଅଦର‌ୱାଇଜ ସ୍ପେସିଫାଏଡ  ଏବଂ ବାଲ୍ୟ ବିଚ୍ଛିନ୍ନତା ରୋଗ ଇତ୍ୟାଦିକୁ ଡିଏସଏମ-୫ ବଦଳେଇ ଏକକ ଶବ୍ଦ  "ଅଟିଜିମ୍ ସ୍ପେକ୍ଟ୍ରମ୍ ଡିସଅର୍ଡର୍"  କରାଗଲା । ଏହା ଆରୋଗ୍ୟସାଧ୍ୟ ନ ହେଲେ ମଧ୍ୟ ଚିକିତ୍ସାରେ ଉପଶମ ହୋଇ ଫଳାଫଳକୁ ଉନ୍ନତ କରିପାରିବ । ପ୍ରୟାସ ସାଧାରଣତଃ ବ୍ୟକ୍ତିଗତ ହୋଇଥାଏ ଯାହା ମଧ୍ୟରେ ଆଚରଣ ଥେରାପି ଏବଂ ମୁକାବିଲା ଦକ୍ଷତା ଦିଆଯାଏ । ଏହି ପ୍ରୟାସଗୁଡ଼ିକ ପ୍ରାୟତଃ ପିତାମାତା ଏବଂ ପରିବାରର ଅନ୍ୟ ସଦସ୍ୟମାନଙ୍କଦ୍ୱାରା ହୋଇଥାଏ । କିଛି ସଂପୃକ୍ତ ଲକ୍ଷଣଗୁଡ଼ିକର ଉନ୍ନତି ପାଇଁ ଔଷଧ ବ୍ୟବହାର କରାଯାଇପାରେ । ଔଷଧର ବ୍ୟବହାରକୁ ସମର୍ଥନ କରିବାର ପ୍ରମାଣ ଏତେ ଶକ୍ତିଶାଳୀ ନୁହେଁ । ୨୦୧୫ ମସିହା ସୁଦ୍ଧା ଅଟିଜିମ୍ ସ୍ପେକ୍ଟ୍ରମ୍ ପ୍ରାୟ ୧% ଲୋକଙ୍କୁ  (ଆନ୍ତର୍ଜାତୀୟ ସ୍ତରରେ ୬୨.୨ ନିୟୁତ) ପ୍ରଭାବିତ କରିଛି ବୋଲି ଆକଳନ କରାଯାଇଛି  । ଯୁକ୍ତରାଷ୍ଟ୍ରରେ ଏହା ୨୦୧୬ ମସିହା ସୁଦ୍ଧା ପ୍ରାୟ ୨.୫% ପିଲାଙ୍କୁ  (ପ୍ରାୟ ୧.୫ ନିୟୁତ) ପ୍ରଭାବିତ କରିବ ବୋଲି ଆକଳନ କରାଯାଇଛି  । ମହିଳାଙ୍କ ଅପେକ୍ଷା ପୁରୁଷମାନଙ୍କର ଚାରି ଗୁଣ ଅଧିକ ନିର୍ଣ୍ଣୟ ହୁଏ ।  "ସ୍ପେକ୍ଟ୍ରମ୍"  ଶବ୍ଦ ଲକ୍ଷଣର ପ୍ରକାର ଏବଂ ଗମ୍ଭୀରତାର ପରିବର୍ତ୍ତନକୁ ବୁଝାଏ । ଫଳାଫଳଗୁଡ଼ିକ ପରିବର୍ତ୍ତନଶୀଳ, କେତେକ ରୋଗୀ ସାମାନ୍ୟ ଲକ୍ଷଣ ସହିତ ସ୍ୱାଧୀନ ଭାବରେ କାର୍ଯ୍ୟ କରୁଥିବାବେଳେ ଗୁରୁତର ଲକ୍ଷଣ ଥିବା ରୋଗୀ ସେମାନଙ୍କର ଦୈନନ୍ଦିନ ଜୀବନରେ ଯଥେଷ୍ଟ ସାହାଯ୍ୟ ଆବଶ୍ୟକ କରନ୍ତି
ଦାରଣଘାଟି ଅଭୟାରଣ୍ୟ ଭାରତୀୟ ରାଜ୍ୟ ହିମାଚଳ ପ୍ରଦେଶର ସିମଳା ଜିଲ୍ଲାରେ ଅବସ୍ଥିତ । ଏହା ଏକ ଅବିକ୍ଷତ ଅରନ୍ୟାଞ୍ଚଳରେ ଅବସ୍ଥିତ । ଏଠାରେ ମୋନାଲ , ତ୍ରଗୋପାନ , କୋକଳା ଓ କାଲିଜ ପରି ବିରଳ ଜାତୀୟ ଜୀବ ରହିଛୟାନତି । ଏହା ସହ ମୃଗ ଗୋରାଳ , ଠାର ଜାତୀୟ ଜୀବ ମଧ୍ୟ ରହନ୍ତି । ଦୋଫଡା ଓ ସାହାରନ ଅଞ୍ଚଳର ଜଙ୍ଗଲ ଅଧିକାରୀମାନେ ଏହାର ରକ୍ଷ୍ୟଣ କରନ୍ତି । ପର୍ଯ୍ୟଟନ ନିକଟସ୍ଥ ଗ୍ରାମ କଷାପାତଠାରେ ଥିବା ଜଙ୍ଗଲ ବିଭାଗର ଚୌକିଠାରୁ ଏଠାକୁ ଭ୍ରମଣ ପାଇଁ ଯାଇ ହୁଏ । ଏଠାରେ ରହଣି ପାଇଁ ମଧ୍ୟ ବ୍ୟବସ୍ଥା ରହିଛି । -22ରୁ ସିମଳାଠାରୁ ନରକନ୍ଦା ଯାଏ 65 କିଲୋମିଟର ଯାଇ ସେଠାରୁ ନରକନ୍ଦା -ରାମପୁର ରାସ୍ତାରେ 60 କିଲୋମିଟର ଗଲା ପରେ ରାମପୁର - ମାନଷ୍ଣୁ ରାସ୍ତାରେ 30 କିଲୋମିଟର ଯିବାକୁ ହୁଏ । ସେଠାରୁ ଶେଷ 10 କିଲୋମିଟର ପାଇଁ ମଶନୂ - ଦରଙ୍ଘାତି ରାସ୍ତାରେ ଯାଇ ହୁଏ । ସେହି ସ୍ଥଳରେ ର ଅତିଥିଭବନ ବା ତମ୍ବୁରେ ରହଣି କରାଯିବାର ସୁବିଧା ରହିଛି ।
ମୋହନ ନାୟକ  (୩ ଜୁନ ୧୯୨୧ - ୨୬ ସେପ୍ଟେମ୍ବର ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର ଏବଂ ଲୋକ ସଭାର ସାଂସଦ ଭାବରେ ୨ ଥର କାର୍ଯ୍ୟ କରିଥିଲେ । ୧୯୫୨ ବ୍ରହ୍ମପୁର ଉପ-ନିର୍ବାଚନ, ୧୯୬୭, ୧୯୭୧ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରହ୍ମପୁର, ଦୁରା ଓ ଗୋପାଳପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୪ର୍ଥ, ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଗଞ୍ଜାମ ଓ ଭଞ୍ଜନଗର ଲୋକ ସଭା ନିର୍ବାଚନ ମଣ୍ଡଳୀରୁ ସେ ୨ୟ ଓ ୩ୟ ଲୋକ ସଭାକୁ ମଧ୍ୟ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ମୋହନ ୧୯୨୧ ମସିହାର ଜୁନ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଜୁଳି ନାୟକ ଓ ପତ୍ନୀଙ୍କ ନାମ ଚନ୍ଦ୍ରମା ନାୟକ । ରାଜନୈତିକ ଜୀବନ ମୋହନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର ଏବଂ ଭାରତୀୟ ସଂସଦ ଲୋକ ସଭାର ସାଂସଦ ଭାବରେ ୨ ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ଲୋକ ସଭା ସଭ୍ୟ ବିବରଣୀ ମୃତ୍ୟୁ ମୋହନ ୧୯୮୩ ମସିହାର ସେପ୍ଟେମ୍ବର ୨୬ ତାରିଖରେ ୬୨ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଶ୍ରୀଜା ଅକୁଲା  (ଜନ୍ମ : ୩୧ ଜୁଲାଇ ୧୯୯୮), ଜଣେ ଭାରତୀୟ ଟେବୁଲ ଟେନିସ ଖେଳାଳି  । ସେ ଦୁଇଥର ଜାତୀୟ ଚାମ୍ପିୟାନ ହୋଇସାରିଛନ୍ତି । ବର୍ତ୍ତମାନ ସେ ଭାରତର ଏକ ନମ୍ବର ମହିଳା ଏକକ ଖେଳାଳି । ୨୦୨୨ ମସିହାରେ ସେ ଅର୍ଜୁନ ପୁରସ୍କାର ଲାଭ କରିଥିଲେ । ୨୦୨୨ ରାଜ୍ୟଗୋଷ୍ଠୀ କ୍ରୀଡ଼ାରେ ସେ ଶରତ କମଳଙ୍କ ସହ ଯୁଗଳ ଖେଳାଳି ଭାବରେ ଭାରତ ପାଇଁ ସ୍ୱର୍ଣ୍ଣ ପଦକ ଜିତିଥିଲେ । ୨୦୨୪ ମସିହା ଜୁନ ମାସରେ ସେ ପ୍ରଥମ ଭାରତୀୟ ଖେଳାଳି ଭାବରେ ଡବ୍ଲୁଟିଟି କଣ୍ଟେଣ୍ଡର ଏକଳ ପ୍ରତିଯୋଗିତା ଜିତିଥିଲେ । ପ୍ରାରମ୍ବିକ ଜୀବନ ଓ ଶିକ୍ଷା ଶ୍ରୀଜା, ହାଇଦ୍ରାବାଦର ଅଧିବାସୀ । ତାଙ୍କ ପିତା ପ୍ରବୀଣ କୁମାର ଓ ବଡ଼ ଭଉଣୀ ରାଭାଲୀ ଉଭୟ ଟେବୁଲ ଟେନିସ ଖେଳାଳି ଅଟନ୍ତି । ରାଭାଲୀ, ବିଶ୍ୱବିଦ୍ୟାଳୟ ସ୍ତରରେ ଟେବୁଲ ଟେନିସ ଖେଳିଛନ୍ତି । ଶ୍ରୀଜା ୯ ବର୍ଷ ବୟସରେ ପ୍ରଥମେ ବସିରବାଗଠାରେ ଥିବା ପଲ୍ସ ଏକାଡେମୀରୁ ଟେବୁଲ ଟେନିସ ଖେଳ ଶିଖିଥିଲେ । ତାପରେ ସେ ନାରାୟଣଗୁଡ୍ଡାଠାରେ ଥିବା ୱାଇଏମସିଏଠାରେ ଖେଳୁଥିଲେ । ସେ ସୋମନାଥ ଘୋଷଙ୍କଠାରୁ ତାଙ୍କ କୁକଟ୍ଟପଲ୍ଲୀଠାରେ ଥିବା କେନ୍ଦ୍ରରେ ମଧ୍ୟ ଟେବୁଲ ଟେନିସ ପ୍ରଶିକ୍ଷଣ ନେଇଥିଲେ । ସେ ନଗେନ୍ଦ୍ର ରେଡ଼ିଙ୍କଠାରୁ ମଧ୍ୟ ପ୍ରଶିକ୍ଷଣ ନେଇଥିଲେ । ଶ୍ରୀଜା +୨ରେ ୯୮.୭ ପ୍ରତିଶତ ନମ୍ବର ରଖି ପାସ କରିଥିଲେ । ପରେ ସେ ବାଣିଜ୍ୟରେ ସ୍ନାତକ ହାସଲ କରିଥିଲେ । ଖେଳ ଜୀବନ ୨୦୧୯ ଦକ୍ଷିଣ ଏସୀୟ କ୍ରୀଡ଼ାରେ ଶ୍ରୀଜା ଉଭୟ ମହିଳା ଯୁଗଳ ଓ ଦଳଗତ ପ୍ରତିଯୋଗିତାରେ ସ୍ୱର୍ଣ୍ଣପଦକ ହାସଲ କରିଥିଲେ । ୨୦୨୨ ମସିହାରେ ଅନୁଷ୍ଠିତ ୮୩ତମ ଜାତୀୟ ସିନିୟର ଟେବୁଲ ଟେନିସ ଓ ଆନ୍ତଃରାଜ୍ୟ ଟେବୁଲ ଟେନିସ ପ୍ରତିଯୋଗିତାରେ ମଧ୍ୟ ଶ୍ରୀଜା ଚାମ୍ପିୟନ ହୋଇଥିଲେ । ୮୨ତମ ସିନିୟର ଜାତୀୟ ପ୍ରତିଯୋଗିତାରେ ସେ ମନିକା ବାତ୍ରାଙ୍କଠାରୁ ହାରି ରନର୍ସ ଅପ ହୋଇଥିଲେ । ୨୦୨୨ ରାଜ୍ୟ ଗୋଷ୍ଠୀ କ୍ରୀଡ଼ା ପ୍ରତିଯୋଗିତାରେ ସେ ଶରତ କମଳଙ୍କ ସହ ମିଶି ଭାରତ ପାଇଁ ସ୍ୱର୍ଣ୍ଣ ପଦକ ଜିତିଥିଲେ । ୨୦୨୪ ମସିହା ଜାନୁଆରୀ ମାସରେ ଶ୍ରୀଜା ନିଜ ଜୀବନର ପ୍ରଥମ ଡବ୍ଲୁଟିଟି ଏକଳ ଟାଇଟେଲ ଜିତିଥିଲେ । ସେହି ବର୍ଷ ମାର୍ଚ୍ଚ ମାସରେ ସେ ସାରା ଡେ ନଟଲଙ୍କୁ ହରାଇ ନିଜର ଦ୍ୱିତୀୟ ଟାଇଟେଲ ଜିତିଥିଲେ । ୨୦୨୪ ମସିହା ଜୁନ ମାସରେ ସେ ଚିନର ଡିଂ ଜିଜେଙ୍କୁ ହରାଇ ପ୍ରଥମ ଭାରତୀୟ ଖେଳାଳି ଭାବରେ ଡବ୍ଲୁଟିଟି କଣ୍ଟେଣ୍ଡର ଏକଳ ପ୍ରତିଯୋଗିତା ଜିତିଥିଲେ । ସେହି ପ୍ରତିଯୋଗିତାରେ ସେ ଅର୍ଚ୍ଚନା କାମଥଙ୍କ ସହ ଖେଳି ଯୁଗଳ ଟାଇଟେଲ ମଧ୍ୟ ଜିତିଥିଲେ ।
ଚୌଦ୍ୱାର ବା ଚଉଦୁଆର ଓଡ଼ିଶାର କଟକ ଜିଲ୍ଲାରେ ଅବସ୍ଥିତ ଏକ ସହର । ଇତିହାସ ପୌରାଣୀକ କିମ୍ବଦନ୍ତୀ ପୌରାଣିକ କିମ୍ବଦନ୍ତୀ ଅନୁଯାୟୀ ମହାଭାରତର ବିରାଟ ରାଜାଙ୍କ ରାଜଧାନୀ ଥିଲା ବିରାଟ-କଟକ । ବିରାଟ-କଟକ ମଧ୍ୟକୁ ପ୍ରବେଶ କରିବା ପାଇଁ ଗଡ଼ ପ୍ରାଚୀରରେ ଚାରୋଟି ଦ୍ୱାର ଥିଲା । ଗଡ଼ ଚତୁଃପାର୍ଶ୍ୱରେ ଏକ ସୁଦୀର୍ଘ ଗଡ଼ଖାଇ ଖୋଳାଯାଇଥିଲା । ଏହି ଚାରିଦ୍ୱାର ବିଶିଷ୍ଟ ଗଡ଼ କ୍ରମେ ଚୌଦ୍ୱାର ନାମରେ ପରିଚିତ ହେଲା । ଐତିହାସିକ କୀର୍ତ୍ତି ଚୌଦ୍ୱାର ଅଞ୍ଚଳରେ ଥିବା ଐତିହାସିକ କୀର୍ତ୍ତିରାଜିର ସନ୍ଧାନ ନିମନ୍ତେ ୨୦୦୩ରୁ ଭାରତୀୟ ପ୍ରତ୍ନତାତ୍ତ୍ୱିକ ସର୍ବେକ୍ଷଣ ସଂସ୍ଥା ପକ୍ଷରୁ ଏହି ଅଞ୍ଚଳରେ ଖନନ କାର୍ଯ୍ୟ ଆରମ୍ଭ କରାଯାଇଥିଲା । ଖନନ ବେଳେ ବହୁ କୀର୍ତ୍ତିରାଜି ତଥା ବୌଦ୍ଧିକ ସ୍ତୁପ ଉଦ୍ଧାର କରାଯାଇଥିଲା । ଚୌଦ୍ୱାର ସର୍କଲ ଜେଲ ନିକଟ ଅଞ୍ଚଳକୁ ଭାରତୀୟ ପ୍ରତ୍ନତାତ୍ତ୍ୱିକ ସର୍ବେକ୍ଷଣ ସଂସ୍ଥାଦ୍ୱାରା ସଂରକ୍ଷିତ ଅଞ୍ଚଳ ଭାବେ ଘୋଷଣା କରାଯାଇଛି । ୫୪ ଏକର ରଗଡ଼ି ଜମିରେ ବିସ୍ତୃତ ବିରାଟ ଗାଦି  (ବଧିପୀଠ)କୁ ମଧ୍ୟ ଭାରତୀୟ ପ୍ରତ୍ନତାତ୍ତ୍ୱିକ ସର୍ବେକ୍ଷଣ ସଂସ୍ଥାଦ୍ୱାରା ସଂରକ୍ଷିତ ଅଞ୍ଚଳ ଭାବେ ଘୋଷଣା କରାଯାଇ ସେଥିମଧ୍ୟରୁ ପ୍ରାୟ ୧୦ ଏକର ଜମିକୁ ତାରବାଡ଼ଦ୍ୱାରା ଘେରାଯାଇଛି  । ୨୦୦୭ମସିହାରେ ଏହାର ଉତ୍ଖନନ ବେଳେ ତ୍ରୟୋଦଶ ଶତାବ୍ଦୀ ଦେଉଳର ଅବଶେଷ ଆବିଷ୍କୃତ ହୋଇଥିଲା । ଆବିଷ୍କୃତ ହୋଇଥିବା ଆକୃତି କୌଣସି ଦେଉଳର ଜଗମୋହନ  (ନାଟ୍ୟ ମନ୍ଦିର) ଭଳି ପ୍ରତୀୟମାନ ହେଉଅଛି  ।